মূল- হৰ্ষিত মাল্যা\nঅনেক নতুন আৰু প্ৰতিষ্ঠিত কোম্পানীয়ে আজিকালি নিজা ম'বাইল এপ ভিত্তিক কৌশলৰ ওপৰত অধিক গুৰুত্ব প্ৰদান কৰিবলৈ লৈছে। তাৰে ভিতৰতে অনেকে প্ৰথমে মোবাইল আৰু কিছুমানে কেৱল এপ-ৰ যোগেদি ব্যৱসায় কৰিবলৈ লৈছে।মোবাইলে পৃথিৱীখন গ্ৰাস কৰি আনিছে আৰু ম'বাইল এপবিলাকেই হৈ পৰিছে বেছিভাগ ব্যৱসায় আৰু গ্ৰাহকৰ মাজৰ যোগাযোগৰ বিন্দু। অনেক নতুন আৰু প্ৰতিষ্ঠিত কোম্পানীয়ে আজিকালি নিজা মোবাইল এপ ভিত্তিক কৌশলৰ ওপৰত অধিক গুৰুত্ব প্ৰদান কৰিবলৈ লৈছে। তাৰে ভিতৰতে অনেকে প্ৰথমে ম'বাইল আৰু কিছুমানে কেৱল এপ-ৰ যোগেদি ব্যৱসায় কৰিবলৈ লৈছে।\nটীমচ্যাট (Teamchat) হৈছে এক এন্টাৰপ্ৰাইজ মেছেজিং আৰু বিজনেছ চ্যাট এপ্লিকেশ্যন যিয়ে টীমবিলাকক তেওঁলোকৰ প্ৰতিষ্ঠানৰ সতে অধিক ভালকৈ যোগাযোগ কৰিবলৈ সহায় কৰে। YourStory ৰ টেকস্পাৰ্ক 2015 ত টীমচ্যাটৰ ইঞ্জিনীয়াৰিং ডিভিজনৰ ভাইচ-প্ৰেছিডেন্ট কুণাল পাটকেই কি দৰে মেছেজিং আজিৰ দিনৰ নতুন “User Interface (UI)” হৈ পৰিছে- সেইবিষয়ে বক্তৃতা প্ৰদান কৰে। সেই বক্তৃতাৰ কিছু অংশ ইয়াত উদ্ধৃত কৰি দিয়া হৈছে:\nএপ ষ্ট’ৰবিলাকত মেছেজিং এপবিলাকৰে ৰাজত্ব চলিছে\nকুণালে এনেদৰে আৰম্ভ কৰে- “প্লে-ষ্ট’ৰবিলাকত (Android and iOS) আটাইতকৈ জনপ্ৰিয় এপসমূহ হৈছে মেছেজিং এপসমূহ। প্লে-ষ্ট’ৰৰ প্ৰতি দহটা এপৰ ভিতৰতে ছটাই হয় সম্পূৰ্ণ মেছেজিং এপ নাইবা তাত মেছেজিঙৰ কিছু উপাদান পোৱা যায়।”\nমেছেজিং এপসমূহে ব্যৱহাৰকাৰীৰ মানসিক শক্তিৰ এক বৃহত্ অংশ নিত্য ব্যৱহাৰ নাইবা প্ৰতিবাৰতে খৰচ কৰা সময়ৰ ৰূপত কাঢ়ি লয়। কম্যুনিকেশ্যনৰ ক্ষেত্ৰত অন্য এক লক্ষণীয় পৰিবৰ্তন এই যে গাঁঠনিৰ ধৰণ সলনি হৈছে। মেইনফ্ৰেম আৰু মিনি কম্পিউটাৰৰ পৰা পি.চি. আৰু লেপটপলৈ, আৰু বৰ্তমান স্মাৰ্টফোনলৈ পৃথিৱীখন আগবাঢ়ি গৈছে। ব্যৱহাৰকৰ্তা সকলো কালক্ৰমত পৰিবৰ্তন হৈছে। আগতে কেৱল হাই-টেক ব্যৱহাৰকাৰীৰ তুলনাত আজি প্ৰযুক্তিৰ বিষয়ে জনা আৰু নজনা উভয় ধৰণৰ লোকেই এই গেজেটবোৰ ব্যৱহাৰ কৰে।\nপ্ৰতিমান বিস্থাপন (Paradigm Shift)\nকোম্পানীবিলাকে গ্ৰাহকৰ এন্ট্ৰি পইন্টত নিয়ন্ত্ৰণ লাভ কৰিবলৈ হেতা-ওপৰা লগাইছে। বৰ্তমান সময়ত আমি এনে ৰূপান্তৰৰ মাজেদি যাত্ৰা কৰিছোঁ, য’ত অপাৰেটিং চিষ্টেমৰ পৰা Search Engine, আৰু তাৰ পৰা এপ ষ্ট’ৰবিলাকলৈ ক্ৰমান্বয়ে নিয়ন্ত্ৰণৰ শক্তি গুচি যাবলৈ ধৰিছে। ই নতুন প্ৰত্যাহবান কিছুমানৰ সৃষ্টি কৰে; তাৰে আটাইতকৈ ডাঙৰটো হৈছে “App overload”. কোনো ব্যক্তিয়েই নিজৰ ফোনত অত্যধিক এপ ৰাখিব নোখোজে- বিশেষকৈ যেতিয়া সেই এপবিলাক দৈনন্দিন ব্যৱহাৰ কৰা নহয়।\nএই সমস্যাৰ সমাধান কৰিবলৈ অনেক জনপ্ৰিয় মেছেজিং এপসমূহে আজিকালি “এপৰ ভিতৰতে এপ” (app within an app) পন্থা অৱলম্বন কৰিবলৈ লৈছে যাতে ব্যৱহাৰকাৰী সকলক অধিক স্বজ্ঞালব্ধ সমাধান প্ৰদান কৰিব পাৰে। কাকাওট’ক, উইচ্যাট আৰু লাইন হৈছে এই দৰ্শনৰ উত্তম উদাহৰণ। এইবিলাকে নিজকে কেৱল মেছেজিঙতে সীমাবদ্ধ কৰি নাৰাখি পে’মেন্ট, কমাৰ্ছ, কেব বুকিং আদি সুবিধাও প্ৰদান কৰিবলৈ লৈছে।\nবট ষ্ট’ৰসমূহ- নতুন এপ ষ্ট’ৰ নেকি?\nটীমচ্যাটে বিশ্বাস কৰে যে “বট ষ্ট’ৰ”বিলাকেই (Bot Stores) হৈছে ভৱিষ্যত্- য’ত ব্যৱহাৰকাৰীয়ে কোনো নিজৰ স্মাৰ্টফোনবিলাকত ডাউনলোডিং অথবা এপ ইনষ্টলিঙৰ বিষয়ে কোনো চিন্তা কৰিবইে নালাগে। বৰঞ্চ এইবিলাকে গ্ৰাহকৰ প্ৰয়োজন পূৰ্ণ কৰিবৰ বাবে বিশেষ কিছুমান বট যেনে “ৱৰ্ল্ড নিউজ বট”. “Weather Bot”, “EMI গণনাকাৰী বট” আদিতহে অধিক নিৰ্ভৰশীল হ’ব। এই ঊদ্দেশ্য সাধনৰ বাবে এওঁলোকে বৰ্তমান “Bot SDKs” ৰ অধিগম্যতা থকা ডেভেল’পাৰ প্ৰদান কৰে।\nটীমচ্যাট বৰ্তমান পৃথিৱী জুৰি 2000তকৈও অধিক সংস্থাই ব্যৱহাৰ কৰে। টীমচ্যাটে বিশ্বাস কৰে যে স্মাৰ্ট মেছেজিঙে সাধাৰণ মেছেজিং ব্যৱস্থাকেই সলনি কৰি পেলাব- কিয়নো ইয়াত অনেক সুবিধা আছে। তেওঁলোকৰ প্লেটফৰ্মৰ যোগেদি তেওঁলোকে পুঁজিকৃত কৰি বিশৃংখলা হ্ৰাস কৰিব খোজে আৰু মেছেজিঙৰ পৰিবেশ অধিক সুবিধাময়্ তথা সহজ কৰি তুলিব খোজে। ছিলিকন ভেলীত মূখ্য কাৰ্যালয় থকা টীমচ্যাটৰ পিতৃসদৃশ কোম্পানী হৈছে- WEBAROO. GupShup বুলি অন্য এক প্ৰডাক্টৰ যোগেদি এন্টাৰপ্ৰাইজসমূহে নিজৰ গ্ৰাহকসকলক SMS, Voice অথবা Data Channelৰ যোগেদি বাৰ্তা প্ৰেৰণ কৰিব পাৰে।\nটেকস্পাৰ্ক ২০১৫ ৰ স্পনছ’ৰ বিলাকৰ বাবে এজাউৰি হাতচাপৰি- ছেকীয়া কেপিটেল, আই চি আই চি আই বেংক, মানি অন মবাইল, মাইক্ৰচফট, ছিগনেল হিল, আই বি এম ব্লুমিক্স, পি ডব্লিউ চি, এটম টেক, টীমচেট, কৰ্ণাটক চৰকাৰ, ইনটেল, ৰেবলাৰ, ডেইলীহান্ট, ৰেভেৰি, লজিনেক্স্ট আৰু পেইুবিজ; পাৰ্টনাৰসকল- ডাফ এণ্ড ফেল্পছ, টেক্সমন্ত্ৰা, ডাইনআউট, এক্স’টেল, ৩৬০ৰাইড, য়োগা বাৰ, চয় পইণ্ট, জি ডব্লিউচি আৰু মীডিয়া পাৰ্টনাৰসকল- টিভি নাইন, ফৰচুন ইন্ডিয়া, ৰেড এফ এম আৰু ডেক্কান হেৰল্ড।


Niketan Class6Science Chapter7পোহৰ আৰু পোহৰৰ প্ৰতিফলন » Dev Library\nNiketan Class6Science Chapter7পোহৰ আৰু পোহৰৰ প্ৰতিফলন is the answer to each chapter is provided in the list so that you can easily browse throughout different chapters Shankardev Shishu Niketan Class6Science Chapter7পোহৰ আৰু পোহৰৰ প্ৰতিফলন and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class VI Science Chapter7পোহৰ আৰু পোহৰৰ প্ৰতিফলন Solutions for All Subjects, You can practice these here.\nপোহৰ আৰু পোহৰৰ প্ৰতিফলন\n১। আমি বস্তু এটা কেতিয়া দেখা পাওঁ ?\nউত্তৰ : কোনো বস্তুৰ পৰা পোহৰ আহি আমাৰ চকুত সোমালে আমি বস্তু বিধ দেখা পাওঁ ৷\n২। ফট’ন কাক বোলে ?\nউত্তৰঃ পোহৰ ৰশ্মিবোৰ কিছুমান কণিকাৰ সমষ্টি। পোহৰৰ কণিকাবোৰক ফট’ন বোলে।\n৩। পোহৰ ৰশ্মি কেই প্ৰকাৰৰ আৰু কি কি ?\nউত্তৰঃ পোহৰ ৰশ্মি তিনি প্ৰকাৰৰ।প্ৰকাৰ কেইটা হ’ল –\n(i) সমান্তৰল পোহৰ ৰশ্মি।\n(ii) অভিসাৰী পোহৰ ৰশ্মি।\n(iii) অপসাৰী পোহৰ ৰশ্মি।\n৪। আলোক বিজ্ঞান কাক বোলে ? ই কেই প্ৰকাৰৰ আৰু কি কি ?\nউত্তৰ: পদার্থ বিজ্ঞানৰ যিটো ভাগত পোহৰৰ বিষয়ে অধ্যয়ন কৰা হয়,তাকে আলোক বিজ্ঞান বোলে। আলোক বিজ্ঞান দুই প্ৰকাৰৰ।\n(i) ভৌতিক আলোক বিজ্ঞান\n(ii) জ্যামিতিক আলোক বিজ্ঞান।\n৫। সুষম প্রতিফলন কাক বোলে ? উদাহৰণ দিয়া।\nউত্তৰ: পোহৰৰ ৰশ্মিৰ সুষম পৃষ্ঠৰ পৰা প্ৰতিফলন ঘটিলে, তাক সুষম প্রতিফলন বোলে। উদাহৰণ স্বৰূপে, সমতল দাপোনৰ পৰা ঘটা প্রতিফলন হ’ল সুষম প্রতিফলন।\n৬। দাপোন কাক বোলে ?\nউত্তৰঃ যিবিলাক পৃষ্ঠত পোহৰ পৰিলে পোহৰৰ শোষণ আৰু যেনি তেনি অগ্ৰসৰ হোৱাৰ সলনি এটা দিশত প্রতিফলিত হয়, তাক দাপোন বোলে।\n৭। প্রতিবিম্ব কাক বোলে ?\nউত্তৰঃ পোহৰ ৰশ্মিৰ প্ৰতিফলনৰ ফলত দাপোনত সৃষ্টি হোৱা প্ৰতিচ্ছবিক প্রতিবিম্ব বোলে।\n৮। প্রতিবিম্ব কেই প্রকাৰৰ আৰু কি কি ?\nউত্তৰঃ প্রতিবিম্ব দুই প্ৰকাৰৰ –\n৯। পার্শ্বীয় বিলোমন কি ?\nউত্তৰঃ সমতল দাপোনত সৃষ্টি হোৱা প্ৰতিবিম্ববোৰ থিয় কিন্তু পার্শ্বীয়ভাৱে ওলোটা। অর্থাৎ লক্ষ্য বস্তুৰ সোঁফাল, প্রতিবিম্বৰ বাওঁফাল যেন লাগে, ঠিক তেনেদৰে লক্ষ্য বস্তুৰ বাওঁফাল, প্রতিবিম্বৰ সোঁফাল যেন লাগে। ইয়াকে পার্শ্বীয় বিলম্বন বা পার্শ্বীয় বিলোমন বোলে।\n১০। দুখন সমতল দাপোনৰ মাজৰ কোণ 30° হলে, গঠন হোৱা প্ৰতিবিম্বৰ সংখ্যা নির্ণয় কৰা।\n১১৷ পোহৰৰ প্ৰতিফলনৰ নিয়ম দুটা কি কি ?\nউত্তৰ : পোহৰৰ প্ৰতিফলনৰ নিয়ম দুটা হ’ল –\n(i) আপতিত ৰশ্মি, প্রতিফলিত ৰশ্মি আৰু আপতন বিন্দুত টনা অভিলম্ব সদায় একে সমতলত থাকে।\n(ii) আপতন কোণ আৰু প্ৰতিফলন কোণ সদায় সমান।\n১২। সমতল দাপোনত সৃষ্টি হোৱা প্ৰতিবিম্বৰ বৈশিষ্ট্য সমূহ লিখা।\nউত্তৰঃসমতল দাপোনত সৃষ্টি হোৱা প্ৰতিবিম্বৰ বৈশিষ্ট্যবোৰ হ’ল –\n(i) দাপোণৰ পৰা লক্ষ্য বস্তুৰ দূৰত্ব আৰু প্ৰতিবিম্বৰ দূৰত্ব সমান হয়। সেয়েহে লক্ষ্য বস্তুৰ আকাৰ আৰু প্ৰতিবিম্বৰ আকাৰ সমান হয়।\n(ii) প্রতিবিম্বৰ পাৰ্শ্বীয় বিলম্বন ঘটে।\n(iii) লক্ষ্য বস্তু একে স্থানত ৰাখি সমতল দাপোন এখন কোনো কোণত ঘূৰালে প্রতিবিম্ব তাৰ দুগুণ মাপৰ কোণত ঘূৰে ৷\n(iv) লক্ষ্য বস্তুৰ সম্পূৰ্ণ প্রতিবিম্ব দেখিবলৈ হ’লে সমতল দাপোনৰ ন্যূনতম উচ্চতা হ’ব লাগে লক্ষ্য বস্তুৰ উচ্চতাৰ আধা ।\n১৩। খালী ঠাই পূৰ কৰা :\n(ক) পোহৰ এবিধ ——।\n(খ) আপতন কোণ আৰু —— কোণ সদায় সমান।\n(গ) —— বাবেই দাপোনৰ প্রতিবিম্ব গঠন হয়।\n(ঘ) —— প্রতিবিম্বক পৰ্দাত ধৰা পেলাব পাৰি।\n(ঙ) প্রতিবিম্বৰ সংখ্যা =———- – 1\n১। পোহৰৰ উৎস কাক বোলে ? উৎস কেই প্ৰকাৰৰ ? প্রত্যেকৰে দুটাকৈ উদাহৰণ দিয়া।\nউত্তৰঃ যিবিলাক বস্তুৰ পৰা আমি পোহৰ পাওঁ, তাক পোহৰৰ উৎস বোলে। পোহৰৰ উৎস দুই প্রকাৰৰ –\n(i) প্রাকৃতিক উৎস। যেনেঃসূর্য, জোনাকী পৰুৱা\n(ii) কৃত্রিম উৎস।যেনেঃবৈদ্যুতিক বাল্ব, মমবাটি।\n২। চিত্রসহ সূত্র লিখা।\n(ক) সমান্তৰাল ৰশ্মি\n(খ) অভিসাৰী ৰশ্মি\n(গ) অপসাৰী ৰশ্মি।\nউত্তৰ: (ক) সমান্তৰাল ৰশ্মি: যিবোৰ পোহৰৰ ৰশ্মিৰ ব্যৱধান সকলো অংশতে সমান, তেনে ৰশ্মিবোৰক সমান্তৰাল ৰশ্মি বোলা হয়।\n(খ) অভিসাৰী ৰশ্মি: যিবোৰ পোহৰ ৰশ্মি ক্ৰমাৎ ওচৰ চাপি এট৷ নির্দ্দিষ্ট বিন্দু অভিমুখে অগ্ৰসৰ হয়; তাক অভিসাৰী ৰশ্মি বোলে।\n(গ) অপসাৰী ৰশ্মিঃ পোহৰ ৰশ্মিবোৰ এটাৰ বা আনটো ক্ৰমাৎ আঁতৰি গ’লে বা এটা উৎসৰ পৰা অহা ৰশ্মিবোৰ ক্ৰমে ক্ৰমে প্ৰসাৰিত হৈ আহিলে, তেনে ৰশ্মিপুঞ্জক অপসাৰী পোহৰ ৰশ্মি বোলে।\n৩। স্বচ্ছ মাধ্যম আৰু অস্বচ্ছ মাধ্যম কাক বোলে ?\nউত্তৰঃ স্বচ্ছ মাধ্যম :যিবোৰ মাধ্যমৰ মাজেৰে পোহৰ পাৰ হৈ যাব পাৰে, তাক স্বচ্ছ মাধ্যম বোলে। যেনেঃবায়ু, কাঁচ।\nঅস্বচ্ছ মাধ্যমঃযিবোৰ মাধ্যমৰ মাজেৰে পোহৰ পাৰ হৈ যাব নোৱাৰে, তাকে অস্বচ্ছ মাধ্যম বোলে । যেনে মাটি, লো, টিন।\n৪। ইষৎ স্বচ্ছ মাধ্যম কাক ?\nউত্তৰঃ সামান্য পৰিমাণৰ পোহৰ পাৰ হ’ব পৰা মাধ্যমক ইষৎ স্বচ্ছ মাধ্যম বোলে। যেনেঃতেল সনা কাগজ ।\n৫। প্রতিফলন কাক বোলে ? প্রতিফলক কি ?\nউত্তৰঃ কোনো উৎসৰ পৰা নিৰ্গত পোহৰ ৰশ্মি এক স্বচ্ছ মাধ্যমৰ মাজেৰে আপতিত হৈ অন্য এক মাধ্যমত ঠেকা খাই পুনৰ আগৰ মাধ্যমলৈ উভতি যোৱা পৰিঘটনাটোক পোহৰৰ প্ৰতিফলন বোলে।\nযিহে পোহৰ ৰশ্মি প্রতিফলিত কৰে, তাক প্ৰতিফলক বোলে।\n৬। আপতিত ৰশ্মি, প্রতিফলিত ৰশ্মি, আপতন বিন্দু, অভিলম্ব, আপতন কোণ, প্রতিফলন কোণ আদি কাক বোলে ? চিত্রসহ বৰ্ণনা কৰা।\nSO → আপতিত ৰশ্মি\nON → অভিলম্ব\nOR → প্রতিফলিত ৰশ্মি\nO → আপতন বিন্দু\nআপতিত ৰশ্মি: উৎসৰ পৰা আহি কোনো প্রতিফলকত ঠেকা খোৱা ৰশ্মিটোক আপতিত ৰশ্মি বোলে।\nআপতন বিন্দু : প্রতিফলকৰ যিটো বিন্দুত পোহৰ ৰশ্মিটো ঠেকা খায়, তাক আপতন বিন্দু বোলে।\nপ্রতিফলিত ৰশ্মিঃ আপতন বিন্দুৰ পৰা পূৰ্বৰ মাধ্যমলৈ উভতি যোৱা ৰশ্মিটোক প্রতিফলিত ৰশ্মি বোলা হয়।\nঅভিলম্বঃ আপতন বিন্দুত অংকন কৰা লম্বডালকে অভিলম্ব বোলা হয়।\nআপতন কোণঃ আপতিত ৰশ্মি আৰু অভিলম্বৰ মাজৰ কোণটোক আপতন কোণ বোলে।\nপ্রতিফলন কোণঃ অভিলম্ব আৰু প্ৰতিফলিত ৰশ্মিৰ মাজৰ কোণটোক প্রতিফলন কোণ বোলে।\n৭। বিষম প্রতিফলন কাক বোলে ? উদাহৰণ দিয়া।\nউত্তৰঃ বক্র পৃষ্ঠৰ পৰা হোৱা প্ৰতিফলনক বিষম প্রতিফলন বোলে। উদাহৰণ স্বৰূপে ঘৰৰ মুধচত থকা টিন পাতৰ পৰা ঘটা প্রতিফলন।\n৮। সমতল দাপোনত গঠন হোৱা প্ৰতিবিম্বৰ চিত্ৰসহ বর্ণনা কৰা।\nধৰা হ’ল, MM/এখন সমতল দাপোণ। P হ’ল এটা বিন্দু সম পোহাৰ উৎস।ইয়াৰ পৰা নিৰ্গত PO আৰু PO/ ৰশ্মি দুটা OR আৰু O/R/ ৰে প্রতিফলিত হৈছে।RR/ হ’ল চকুৰ অৱস্থান ORআৰু O/R/ ৰ বৰ্দ্ধিত অংশ লগ লগা P/ ৰশ্মিবোৰ যোৱা যেন লাগে। এই P/ য়েই হ’ল P ৰ অসৎ প্রতিবিম্ব।\n৯। দুখন সমতল দাপোন সমান্তৰাল ভাৱে ৰাখিলে কিমান সংখ্যক প্রতিবিম্ব সৃষ্টি হ’ব ?\nউত্তৰ: দুখন সমতল দাপোন সমান্তৰালভাৱে ৰাখিলে অসংখ্য প্রতিবিম্ব গঠন হ’ব। অৱশ্যে আঁতৰৰ প্ৰতিবিম্ববোৰ ক্ৰমান্বয়ে অনুজ্জ্বল হয়।


চিঠিৰ ভাজত গল্পৰ প্ৰয়াস~গল্প- জহিৰুল ইছলাম\n"সাৰে আছে জনতা,\nনাশিব পৰা নাই এন্ধাৰেও\nউজাগৰৰ তীব্ৰতা ।\nপ্ৰশ্নৰ শিতানত: প্ৰলয় কেতিয়া আহিব,-গঢ়িব ধৰ্মান্ধতাৰ কঠিয়াতলীত মানৱতাৰ সোণোৱালী শইচ"।\nমোৰ আন্তৰিক শ্ৰদ্ধা গ্ৰহণ কৰিবা । আশাকৰোঁ মা, আৰু ভন্টীহঁতৰ লগতে তুমিও কুশলেই আছা ।ময়ো তোমালোকৰ আৰ্শীবাদ আৰু ঈশ্বৰৰ কৃপাত কুশলেই আছোঁ।\nআজি বহু দিনৰ মুৰত তোমালৈ এখন চিঠি লিখিবলৈ বহিলোঁ । ৰাতিপুৱাই আজি বৰকৈ বৰষুণ দিছে । মোৰ লগৰ কোনোৱে নাই , সিহঁত কেতিয়াবাই ঘৰলৈ গুচি গ'ল। ময়ো যাব বিচাৰিছিলোঁ কিন্তু নোৱাৰিলোঁ । কিয় নোৱাৰিলোঁ, নকওঁ দেউতা। তই আকৌ চিন্তাত পৰিবি,সেয়েহে থাকক।\nদেউতা তুমি কোৱা কথাবোৰ আজি বৰকৈ মনত পৰিছে। জানা দেউতা,তুমি যে কৈছিলা,"বোপা চহৰলৈ গৈ মিলা-প্ৰীতিত থাকিবি, লগৰীয়াহঁতৰ সুখ-দুখ, বিপদ-আপদ একেলগে ভগাই ল'বি।মুঠতে মানুহ হিচাপে থাকিবি, আৰু সময়ে-সময়ে খবৰ জনাই চিঠি এখনকৈ পঠাবি।" কিন্তু তুমিতো নাজানা দেউতা, তুমি কোৱা কথাবোৰ চহৰবোৰৰ ক্ষেত্ৰত প্ৰযোজ্য নহয়। সেয়া এতিয়া কিতাপৰ পৃষ্ঠাতহে উপলব্ধ ।\nদেউতা, মই ইয়াত অহাৰ পৰাই এটা বস্তু লক্ষ্য কৰিছোঁ- কি জানানে ? ইয়াতচোন মানুহ নাথাকে ,যিদৰে মানুহ থাকে গাওঁবোৰত। কিয় কৈছোঁ জানানে: মই ইয়াত আহি মুছলমান হৈ গৈছোঁ । ৰমেন,দিলীপহঁত এতিয়া হিন্দুহৈ পৰিছে। আমাৰ পৰিচয় এতিয়া মানুহ নহয়, হিন্দু নতুবা মুছলমান হে । ৰাজনৈতিক নেতাৰ সহজলভ্য সংলাপ - হিন্দু আৰু মুছলমান লগতে পাবত গজা ধৰ্মৰক্ষকৰ কথাবোৰ নকলোৱেই বা । সিহঁতৰ কথাবোৰ শুনিলে ভাব হয় দুই-এদিনতে আমি বোৰ বিলুপ্ত হ'ম পাহৰণিৰ গৰ্ভত। যিদৰে ডাইন'চৰবোৰ বিলুপ্ত হৈছিল এটা সময়ত। তুমিতো এইবোৰ নাজানা দেউতা। ভাগ্য ভাল আমাৰ গাঁৱত টিভি নাই ।টিভিত বৰ্তমান দেশৰ খবৰৰ নামত চলে হিন্দু-মুছলমানৰ বিতৰ্কমূলক অনুষ্ঠান। সিহঁতক দেখাত সাইলাখ মানুহৰ দৰেই দেখি । অংগ-প্ৰতংগ মানুহৰ দৰেই, কিন্তু সিহঁত জানো মানুহ ? কেতিয়াবা প্ৰশ্ন জাগে মনলে। যি সকলে মানুহৰ মনত মনোৰঞ্জন যোগোৱাৰ লগতে অবিবেচকৰ পাঠ পঢ়ায়।\nসিদিনা পাচলি আনিব যাওঁতে পাচলিৰ দোকানীজনে মোৰ নামটো সুধিছিলে । মই মোৰ নামটো কোৱাত অলপ আচৰিত আৰু শংকা ব্যক্ত কৰিলে । মই বুজি উঠাৰ আগতেই দ্বিতীয়বাৰ নাযাবলৈ পৰামৰ্শদি পলিথিনৰ মোনাত পাচলি খিনি ভৰাই দি বিদায় দিলে । তাৰ পাছত খবৰ পালো দোকানীজনক বৰ বেয়াকৈ মাৰ-ধৰ কৰি পাচলি খিনি নৰ্দমাত পেলাই দিলে। কি আচৰিত নহয়নে দেউতা ?\nআন এদিনাখন মই আৰু মোৰ লগৰ দুজনে চাৰিআলিৰ পৰা ৰেচনলৈ আহি থকা অৱস্থাত ৰাস্তাৰ দাঁতিত ঠেলা লগাই ফল বিক্ৰীকৰা তোৰ বয়সৰ মানুহজনক মোৰ বয়সৰ ল'ৰা কেইজনমানে বৰ বেয়াকৈ মাৰ-পিট কৰি ফলবিলাক ৰাস্তাত দলিয়াই দিলে । অপৰাধ কি আছিল ? মই বাধা দিবলৈ যাওঁতে মোকো বেয়াকৈ পিটিলে । ভাগ্য ভাল যে মোৰ লগত ৰমেন আৰু হাবিব আছিল। সিহঁতৰ অনুৰোধত আৰু পুলিচৰ গাড়ী আহি পোৱাতহে ৰক্ষা। এতিয়া তুমি কোৱাচোন দেউতা, কিদৰে আমি মিলা-প্ৰীতিত থাকিম ? মই ছাগে ইয়াত নাথাকো লগতে ৰমেন,দিলীপ আৰু হাবিবকো লগত লৈ যাম। কাৰণ আমি সৰুৰেপৰাই একেলগে ডাঙৰ হৈছোঁ। আমাৰ ঘৰৰ সমস্যা সিহঁতৰ সমস্যা বুলি জ্ঞান কৰা আৰু সিহঁতৰ সমস্যা আমাৰ সমস্যা বুলি তৎপৰতাৰে সমাধানৰ দিহা কৰা আৰু আমাৰ মাজত যি ভালপোৱাৰ এনাজৰী আছিল বৰ্তমানেও আছে সেয়া কেতিয়াও ধ্বংস হ'ব নিদিওঁ। লাগিলে আমি লঘোনেই থাকিম তথাপি থাকিব শান্তি, থাকিব মিলা-প্ৰীতি । ভাবিছোঁ ঘৰত গৈ আমি সকলোৱে মিলি এখন ডাঙৰকৈ কুকুৰা ফাৰ্ম খুলিম । তুমি অনুমতি দিবা লগতে ৰমেন,দিলীপ, হাবিবৰ দেউতাকৰ লগতো এই বিষয়ে জনাবা ।আজিলৈ এৰিছোঁ দেউতা । ভুল হ'লে ক্ষমা কৰিবা।\nপুনঃ তোমাৰ লগতে ঘৰৰ আটাইকে মৰম আৰু ভালপোৱাৰে সামৰিছোঁ।\nশেষত তোমাৰ সৰ্বাংগীন কুশল কামনাৰে----


অন্তিম মুহূৰ্তত দৃশ্যপট সলনি! তেজপুৰত কংগ্ৰেছৰ পৰা প্ৰাৰ্থিত্ব নাপাব পাৰে ভানুৱে... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅন্তিম মুহূৰ্তত দৃশ্যপট সলনি! তেজপুৰত কংগ্ৰেছৰ পৰা প্ৰাৰ্থিত্ব নাপাব পাৰে ভানুৱে…\nডিজিটেল ডেস্কঃ তেজপুৰ সমষ্টিৰ পৰা কংগ্ৰেছৰ হৈ প্ৰাৰ্থিত্ব লাভ কৰিব বুলি প্ৰায় নিশ্চিত হৈছিল এম জি ভি কে ভানু। কিন্তু শেহতীয়া খবৰ অনুসৰি এই সমষ্টিটোত কংগ্ৰেছে ভানুৰ বিপৰীতে বৰচলা সমষ্টিৰ প্ৰাক্তন বিধায়ক টংকবাহাদুৰ ৰায়েহে টিকট লাভ কৰাৰ সম্ভাৱনা প্ৰকট হৈ পৰিছে। তৰুণ গগৈৰ বিৰোধিতা, আৰ পি শৰ্মাই বিজেপিৰ পৰা টিকট নোপোৱা আৰু আন কিছু ৰাজনৈতিক কাৰণত শেষ মুহূৰ্তত টিকটৰ পৰা বঞ্চিত হ’ব পাৰে এম জি ভি কে ভানু।\n‘অসমীয়া প্ৰতিদিন’ৰ ডিজিটেল ডেস্কক বৃহস্পতিবাৰে প্ৰাক্তন মুখ্যমন্ত্ৰী তৰুণ গগৈয়ে স্পষ্টভাৱে জনাইছিল যে তেজপুৰ সমষ্টিত ভানুক টিকট দিয়াত তেওঁ বিৰোধিতা কৰিছিল।এই সমষ্টিটোৰ পৰা এজন প্ৰবীণ কংগ্ৰেছীয়েহে টিকট লাভ কৰিব লাগে বুলি তেওঁ দাবী কৰিছিল। ইফালে, এম জি ভি কে ভানুৱে সমষ্টিটোত টিকট লাভ কৰিম বুলি প্ৰায় নিশ্চিত হৈ শুকুৰবাৰে কেবাটাও দলীয় কাৰ্যালয় মুকলি কৰিছিল। তাৰে এটা কাৰ্যালয়ত অনুষ্ঠিত এখন সভাত ভাগ লৈ দ্বিতীয়টো কাৰ্যালয়ৰ পূৰ্ব নিৰ্ধাৰিত সভালৈ যোৱাৰ বিপৰীতে হঠাৎ গুৱাহাটীলৈ আহিছিল এম জি ভি কে ভানু।\n‘অসমীয়া প্ৰতিদিন’ৰ ডিজিটেল সংস্কৰণৰ খবৰ অনুসৰি, কংগ্ৰেছৰ শীৰ্ষ নেতৃত্বই ভানুক এইদৰে গুৱাহাটীলৈ হঠাৎ তলব কৰাৰ কাৰণ হ’ল এই সমষ্টিটোত তেওঁৰ বিপৰীতে টংকবাহাদুৰ ৰায়ক টিকট দিবলৈ লোৱা সিদ্ধান্তৰ কথা জনাবলৈকে গুৱাহাটীলৈ মাতি অনা হৈছিল।\nআনহাতে, শুকুৰবাৰে পুৱা ‘অসমীয়া প্ৰতিদিন’ৰ ডিজিটেল সংস্কৰণে টংকবাহাদুৰ ৰয়ৰ সৈতে যোগাযোগ কৰাত পূৰ্বতে নিৰ্বাচন নেখেলো বুলি কোৱা ৰায়ে সুৰ সলাই হাই কামাণ্ডে যি নিৰ্দেশ দিয়ে তাকে মানিবলৈ তেওঁ প্ৰস্তুত বুলি নিৰ্বাচনত প্ৰতিদ্বন্দ্বিতা কৰাৰ ইংগিত প্ৰদান কৰিলে।\nদলীয় নেতৃত্বই যি দায়িত্ব দিয়ে, সেয়া পালন কৰিবলৈ প্ৰস্তুত বুলি জানিবলৈ দি ৰায়ে লগতে কয়- সকলো কথা এতিয়াই ক’বলৈ সোনকাল হৈ আছে। প্ৰাৰ্থিত্ব ঘোষণা কৰাৰ পাছতেই তেওঁ বাকীবোৰ কথা ক’ব পাৰিব বুলি মন্তব্য কৰি ভানু সন্দৰ্ভত সোধা প্ৰশ্ন এৰাই চলে।\nআৰ পি শৰ্মাক বিজেপিয়ে প্ৰাৰ্থিত্ব প্ৰদান নকৰাত সমষ্টিটোত থকা নেপালী সম্প্ৰদায়ৰ ভোট তেওঁ লাভ কৰিব নেকি বুলি সোধাত এই সন্দৰ্ভতো তেওঁ মন্তব্য কৰিবলৈ অস্বীকাৰ কৰে। কিন্তু কংগ্ৰেছ নেতৃত্বই হিমন্ত বিশ্ব শৰ্মাৰ বিৰুদ্ধে এসময়ৰ ৰাজ্যৰ প্ৰভাৱশালী আমোলা এম জি ভি কে ভানুক প্ৰক্ষেপ কৰিও শেষ মুহূৰ্তত আৰ পি শৰ্মাই টিকট নোপোৱাৰ পাছত সেই নেপালী সম্প্ৰদায়ৰ ভোটৰ প্ৰতি লক্ষ্য ৰাখি টংকবাহাদুৰ ৰায়ক প্ৰাৰ্থিত্ব প্ৰদান কৰিবলৈ সিদ্ধান্ত লোৱা বুলিও আলোচনা চলিছে।\nআন এক সূত্ৰ অনুসৰি, মন্ত্ৰী হিমন্ত বিশ্ব শৰ্মা আৰু প্ৰাক্তন মুখ্যমন্ত্ৰী তৰুণ গগৈৰ ৰাজনৈতিক অংকৰ বাবেই প্ৰাৰ্থিত্বৰ পৰা বঞ্চিত হ’ব পাৰে ভানু। কিয়নো কলিয়াবৰ সমষ্টিত এ আই ইউ ডি এফৰ প্ৰাৰ্থীগৰাকীয়ে প্ৰতিদ্বন্দ্বিতা কৰিলে এই সমষ্টিটোত গৌৰৱ গগৈৰ জয়ী হোৱাৰ সম্ভাৱনা যথেষ্ট ক্ষীণ হৈ পৰে। পূৰ্ব নিৰ্বাচনতো কলিয়াবৰ সমষ্টিত এ আই ইউ ডি এফৰ প্ৰাৰ্থীগৰাকীয়ে ২,৩১,২৯৫টা ভোট লাভ কৰিছিল।\nগৌৰৱ গগৈয়ে ৪৪৩,৩১৫টা ভোট লাভ কৰি জয়ী হোৱাৰ বিপৰীতে বিজেপিৰে মৃণাল কুমাৰ শইকীয়াই ৩৪৯,৪৪১টা ভোট লাভ কৰি দ্বিতীয় স্থানত আছিল। লক্ষণীয় যে, সেই সময়ত বহু কেইটা বিধানসভা সমষ্টিত আছিল কংগ্ৰেছৰ বিধায়ক। শেহতীয়াকৈ সেই সমষ্টিবোৰৰ অধিকাংশই বিজেপি আৰু অগপৰ দখলত আছে।\nতেনে পৰিপ্ৰেক্ষিতত এই সমষ্টিটোত অগপ-বিজেপিৰ প্ৰাৰ্থীগৰাকীৰ সৈতে কংগ্ৰেছ প্ৰাৰ্থী গৌৰৱ গগৈ ২০১৯ৰ লোকসভা নিৰ্বাচনী যুঁজত জয় লাভৰ পথ মচ্ৰিন নহয়। পুত্ৰ গৌৰৱ গগৈৰ জয় নিশ্চিত কৰাৰ স্বাৰ্থত আৰু তেজপুৰত হিমন্ত বিশ্ব শৰ্মাৰ সন্মুখত যাতে কোনো প্ৰত্যাহ্বান এম জি ভি কে ভানুৱে সৃষ্টি কৰিব নোৱাৰে, তাৰ বাবেই শেষ মুহূৰ্তত কংগ্ৰেছৰ তেজপুৰৰ প্ৰাৰ্থীগৰাকী সলনি কৰিব বুলি ধাৰণা কৰা হৈছে।\nপ্ৰথমে আমবাৰীলৈ আহিল বিজেপি, আজি বিজেপিৰ কাৰ্যালয়ত অগপ নেতৃত্ব…


AXD 239: 18TH JUNE 2013 - অসমীয়াৰ সুখ-দুখ\nHome Unlabelled AXD 239: 18TH JUNE 2013\nআজিৰ বিশেষ আকৰ্ষণঃ\n১. চে গুৱেভাৰাৰ নিৰ্বাচিত উক্তি\n২. চে গুৱেভাৰাৰ নিৰ্বাচিত ৰচনা সম্ভাৰঃ ই-কিতাপৰ ফ্ৰী ডাউনলোড\n৩. মুম্বাই মচালাঃ বাটে ঘাটে আজিৰ উপলব্ধি\n৪. জীৱন যৌৱন (সম্পৰ্ক) শিতানতঃ যি কেইটা কথা নাৰীয়ে মনে প্ৰাণে বিচাৰে\n৫. সপ্তাহটোৰ ৰাষ্ট্ৰীয় গুজৱ\n৬. যি কথা নহয় সঁচাঃ সেউজ বিপ্লৱৰ লক্ষ্যৰে "মানুচৰ খেতি"\n৭. পলকতে আজিৰ সুখ দুখৰ বতৰা\nআন আন শেহতীয়া আকৰ্ষণীয় আপডেটৰ বাবে শিৰোনামাবোৰত ক্লিক কৰকঃ\nসংসাৰৰ তিতা মিঠাৰেঃ ৰসাল হিতোপদেশ\nমহৎ লোকৰ ৰসাল উক্তিঃ জৰ্জ বানাৰ্ড শ্বৰ উক্তি\nহলৌচোলা ডিজাইনতঃ মন যায় আৰু জুবিনৰ জখলা\nজুতি লগা আখলতঃ মেকাৰেল বা বাঙ্গৰা মাছৰ ব্যঞ্জন\nগ্ৰীষ্ম বিশেষঃ প্ৰচণ্ড গৰমত লব লগা ১৪টা লাগতিয়াল সাৱধানতা\nজীৱন-যৌৱন (স্বাস্থ্য) শিতানতঃ হাইপাৰ-টেনচনক পৰাভূত কৰাৰ পাঁচটা উপায়\nজুতি লগা আখলতঃ মিছামাছৰ ব্যঞ্জন\nজীৱন যৌৱন (সম্পৰ্ক)তঃ প্ৰেমৰ দ্বিতীয় ইনিংছ- ডিভোৰ্চীৰ সতে ডেটিং\nআৰু আন আন লেখাৰ সোৱাদ লবলৈ ইয়াত ক্লিক কৰক


Candid Chronicles ..বিক্ষিপ্ত : জম্বি বিহু ( জুন-২০১৮ সংখ্যা 'ফটাঢোল'ত প্ৰকাশিত)\nতেওঁ বিহু নাচিব- সেয়াই প্ৰ’গ্ৰাম। তেওঁৰ হাতত দুটামান ট্ৰেক আছে- ১৫ মিনিটমান সময়ৰ। সেয়া মাইকত বাজিব আৰু তেওঁ নাচিব। তেওঁৰ অলপ পৃথক শৈলীৰ বিহু নাচ অৱশ্যে সেই সময়ত অতি জনপ্ৰিয় আছিল। কিন্তু মোৰ মনটো অলপ কেচেমা লাগিল- ১৫ মিনিট সময় বিহু নাচ চাবলৈ কোনোবাই ইমান টকা খৰছ কৰি গুৱাহাটীৰ পৰা অভিনেত্ৰী গৰাকীক কিয় মাতি আনিব? দুই-তিনি ঘণ্টা সময়ৰ কিবা প্ৰ’গ্ৰেম হোৱা হ’লে বেলেগ কথা। আৰু তেওঁক তো বুজন পৰিমাণৰ মাননিয়েই দিব লাগিব। পিচে বিশেষ নেমাতিলো, হ’বও পাৰে! আজিকালি মানুহৰ হাতত পইচা আছে, কৰিবও পাৰে। তেঁৱো মোক অভয় দি ক’লে, –\n“একো নহয়, আপুনি চিন্তা কৰিব নেলাগে। কেৱল ৰাতি আমাৰ লগত ওলাব। আপুনি এতিয়া মোৰ ট্ৰেকটো যাতে সিহঁতৰ মাইকত বাজে তাৰ ব্যৱস্থা কৰক। মোৰ হাতত চিডি খন আছে, কিন্তু স্ক্ৰেট্চ পৰিছে। তাক পে’ন ড্ৰাইভ এটালৈ নিয়াৰ ব্যৱস্থা কৰক”।\nময়ো নিৰ্দেশ মতে কাম কৰি ৰাতিলৈ সাজু হ’লো।\nতেনেতে শহুৰ দেউতা বজাৰৰ পৰা আহি ওলালহি, ৰুণজুণ আহিব বুলি তাই ভালপোৱা এগাল কিবা কিবি কিনি আনিছে- শাহু আইয়ে ৰান্ধি খুৱাব।\nশাহু আয়ে ৰুণজুণক সুধিলে,-“তোমাৰ ফাংচন ক’ত আছেনো?”\nউত্তৰত ৰুণজুণে যিটো নাম ক’লে দেউতা খেং খেঙাই উঠিল,\n- “হেই , নেলাগে তাত ফাংচন কৰিবলৈ। যিকেইটাই বিহু পাতিছে মই জানো- ঠিক নহয় মানুহকেইটা। পাৰিলে কেনচেল কৰা, ইয়াৰ পৰা বহুত দূৰ, ৰাষ্টাও বেয়া…ইত্যাদি।”\nপিচে তেতিয়ালৈ কেনচেল কৰাৰ উপায় নাছিল- তেওঁলোকে অহা যোৱাৰ টিকেট দিছে, অগ্ৰিম ধনো কিবা দিছে। কালিলৈকে ফোন কৰি সুধি আছে। আৰু লগতে ফাংচনৰ মূল নিমন্ত্ৰিত গায়কজন ৰুণজুণৰ ভাল চিনাকী। গতিকে অসুবিধা হ’ব নেলাগে।\nশহুৰ দেউতাৰ আপত্তি স্বত্ত্বেও অৱশেষত ৰুণজুণ আৰু আমি তালৈ যোৱাৰ সিদ্ধান্ত হ’ল। ৰুণজুণক সন্ধিয়া আঠ বজাতে পোৱাকৈ যাবলৈ কোৱা হৈছিল। তেওঁ ক’লে, নহয় তেওঁ দহ মান বজাত পোৱাকৈহে যাব। আমি সকলোৱে ভাত পানী খাই ল’লো । ৰুণজুণে নেখায়। তেওঁ যিহেতু নাচিব লাগিব, গতিকে ঘুৰি আহিহে খাব। ৰুটি ভাজি অলপ খাই, সাজ পোচাক, মে’ক আপ কৰি তেওঁ সাজু হ’ল।\nআমাৰ পৰিয়ালটো, মানে মই, শ্ৰীমতী আৰু মোৰ ছোৱালীজনী আৰু লগতে খুলশালিটো ( আমি বাবা বুলি মাতো) ৰুণজুণৰ লগত যাম। মোৰ ছোৱালী আকৌ ৰুণজুণৰ বিৰাট ফেন- তেওঁৰ ভিচিডি চাই চাই চকু পানী বোঁৱাই থাকে। গতিকে তাই মাকৰ হকা-বাধা নুশুনে, যাবই!\nসি যি নহওক, আমি সন্ধিয়া চাৰে-ন মান বজাত বিহুতলীলৈ ওলালো, বাটত মই ৰুণজুণক বহুত ‘লেচন’ দি গ’লো। তাইক ক’লো\n- “তুমি আমাৰ গাড়ীত আছা বুলি কোনেও গম পাব নেলাগে। নহ’লে তোমাৰ গুণমুগ্ধসকল জপিয়াই পৰিব। গাড়ীখন অলপ আচুতীয়া ঠাইত ৰখাই মই নামি গৈ বিহু কমিটিৰ বিষয়ববীয়া কেইজন মান বিছাৰি তোমাক গটাই দিম। তাৰ পাছতহে তুমি নামিবা।“\nজনপ্ৰিয় অভিনেতা-অভিনেত্ৰীসকলক গুণমুগ্ধই প্ৰায় অত্যাচাৰেই কৰে বুলিব পাৰি, মাজতে দুই এজন বদমাছ মানুহো থাকে, গতিকে ৰুণজুণৰ সুৰক্ষা নিশ্চিত কৰাৰ দ্বায়িত্ব মই নিজেই গাত পাতি ল’লো, অন্ততঃ বিহু কমিটিৰ মানুহ লগ নোপোৱালৈকে।\nবিহুতলী দেখিয়েই গা-চেবাই গ’ল- অলপ শংকিত হৈ পৰিলো মই। ষ্টেজত কোনোবা এজনে গান গাই আছে। সকলো নাচি বাগি মতলীয়া,- কাৰো কোনো ফালে চাবলৈ সময় নাই। মাজে মাজে কাণ-তাল মৰা উঁকি। বাবাই মানুহৰ মাজেদিয়েই গাড়ীখন লাহে লাহে চলাই নি ষ্টেজৰ পিছফাল পোৱালেগৈ। নাচি থকা মানুহৰ মাজেৰে গাড়ীখন চলাই নিয়া অতি কঠিন কাম, পিচে কোনেও বাধা নিদিলে যদিও –অশ্ৰাব্য গালি দুষাৰমান শুনিলো। দুজনমানে ভিতৰলৈ জুমি চালে যদিও হয়তো চিনিব নোৱাৰিলে।\nগাড়ীখন সুৰক্ষিত ঠাইত ৰখা যেন লগাৰ পাছত মই মোৰ দ্বিতীয় কামটোৰ বাবে আগবাঢ়িলো, কমিটিৰ মানুহ বিচৰা। বাকী সকলোকে গাড়ীত বহি থাকিবলৈ কৈ মই নামি গ’লো।\nপোনে পোনে ক’বলৈ গ’লে সমগ্ৰ বিহুতলীখনত সেই সময়ত কোনো প্ৰাপ্তবয়স্ক লোকেই হুঁচত নাই বুলিব পাৰি। সৰু কেইজনো অৱশ্যে সন্দেহৰ আৱৰ্তত নথকা নহয়। দুজনমানে মাটিত বাগৰি বাগৰি অদ্ভূত নাচ নাচিছে- জপিয়াইছে, তেহেলে ষ্টেজত গান গাওকেই বা নাগাওকেই। সকলো নিজ আনন্দত মত্ত, কাৰোফালে চাবলৈ সময় নাই। মই যেন শালৰ মাজত অকলশৰীয়া শিঙি। ইজন সিজনক সুধি চালো- কোনেও একো নেজানে, মোৰ প্ৰশ্নক কোনেও গুৰুত্বই নিদিয়ে। শেষত ষ্টেজৰ ওচৰ পালোগৈ। বিষয়ববীয়া যেন লগা দুজনমান মানুহ ষ্টেজ উঠি আছে- পিটে মইনো ষ্টেজত গৈ কেনেকে কথা পাতো। হঠাত মোৰ কপাল ফুলিল- সৰু ল’ৰা এটাই মোক খুন্দিয়াই কৈ থৈ গ’ল, –\nমই যেন উশাহ পালোঁ, সোঁ-সোৱাই গৈ ‘প্ৰেচিডেণ্ট’ৰ ওচৰ পালোগৈ। মোৰ আধামান বয়সৰ শকত আৱত, থৰঙা ছুটীকৈ কটা চুলিৰ ল’ৰা এজন- পিন্ধনত ক’লা টী-শ্বাৰ্ট আৰু জীনচ। প্ৰেচিডেণ্ট বুলিয়েই চাগে তেওঁ বাকীসকলতকৈ অলপ বেছিকৈ ধৰিছে।\nমই ক’লো- “আমাৰ লগত ৰুণজুণ আহিছে, আপোনালোকে তেওঁক ভালকৈ বহুৱাৰ ব্যৱস্থা কৰক।“\nতেওঁ নুশুনিলেই নে কি হ’ল জানো- গুৰুত্বই নিদিলে মোৰ কথাত। তাৰ সলনি তেওঁ নিজৰ কথাৰ ফুলজাৰি মৰাত লাগিল। কথাবোৰ বক্তব্য সৰল, যেনে ধৰক, তেওঁ কাকো কেয়াৰ নকৰে, মই দেখিছো নাই যে তেওঁ কি তামাম বিহু পাতি দিলে। আগতে মই এইখন ঠাইত ইমান ডাঙৰ পেণ্ডেল দেখিছো নে কেতিয়াবা? আৰু তেওঁ নিজৰ পকেটৰ বহুত ধন ভাঙিছে বিহুখনৰ কাৰণে। কিন্তু সমস্যা হ’ল এই ফাল্টু মানুহবিলাক লৈ। তেওঁ ইমান কষ্ট কৰিলে, এতিয়া কোনোবাই কমপ্লেইন কৰিছে বোলে, বৰ বিহুৱতী পুৰস্কাৰটো বিচাৰকে নিজে খাতিৰ থকা মানুহক দিলে। আৰু কথাটো হয়, কাৰণ তেওঁ পুৰা জানে যে এই মুহূৰ্তত বিচাৰকজনে বৰ বিহুৱতীৰ ঘৰত বহি বাপেকৰ লগত ‘মাল টানি’ আছে। তেওঁ কিন্তু এইটোৰ বিচাৰ কৰিব। কাইলেকে কৰিব। আজি ফাংচনটো হৈ যাওক।\nমই আকৌ ক’লো ৰুণজুণৰ কথা। এইবাৰ তেওঁ অলপ বেয়া পালে মোক, এইবিলাক কথা মই তেওঁক সোধা উচিত নহয় বোলে। কালচাৰেল চেক্ৰেটেৰী আছে, যি ক’ব লগা আছে মই তেওঁক ক’বগৈ লাগে। ষ্টেজত গ’লেই মই কালচাৰেল চেক্ৰেটেৰীক পাম। কৈয়েই তেওঁ আনফালে বাট ল’লে- হয়তো ‘ৰিচাৰ্জ’ কৰিবৰ হ’ল।\nউপায়বিহীন হৈ এইবাৰ মই ষ্টেজলৈ উঠি গ’লো। গায়ক আৰু সহযোগীসকলৰ বাদেও আৰু বহত মানুহ ষ্টেজত উঠি আছে। তেওঁলোককো মানুহে চাব লাগে- ইমান কষ্ট কৰি বিহুখন পাতিছে। গানৰ লগে লগে তেওঁলোকে হাত তালি বজাইছে বা অলপ এপাক নাচিছে আৰু লগতে এটা বৰ দৰকাৰী কাম কৰি আছে। ষ্টেজত উঠিবলৈ চেষ্টা কৰি থকা বাকী মানুহবোৰক তেওঁলোকে বাধা দি আছে।\nমই বাধা নেমানি ওপৰলৈ গ’লো, ষ্টেজ বুলিলে মোৰ ভয় এটা আছে, কিন্তু এই পৰিস্থিতিত ভয় কৰিলে নচলিব। কেনেবাকৈ ৰুণজুণক এজন দ্বায়িত্বশীল মানুহৰ হাতত গটাব লাগে।\nইয়াৰ ভিতৰত কোনজন কালচাৰেল চেক্ৰেটেৰী হ’ব, মই অনুমান কৰিবলৈ চেষ্টা কৰিলো আৰু মোৰ অনুমান শুদ্ধও হ’ল।\nকালচাৰেল চেক্ৰেটেৰীয়ে পেণ্টৰ সৈতে কূৰ্তা এটা পিন্ধি আছে। ডিঙিত গামোচা এখন আৰু মোনা এটাও আছে। তেওঁ বৰ বেছিকৈ খোৱা নাই যেন লাগিল। মই তেওঁক একাষলৈ টানি আনিলো আৰু ৰুণজুণৰ কথা ক’লো। তেওঁ প্ৰতিক্ৰিয়া দেখুৱালে,\n“অ’ হয় নেকি? আপোনালোক অলপ ৰ’বচোন। আমি গৈ আছো। কোনখিনিত ৰৈ আছে আপোনালোক?”\nমই গাড়ীখনলৈ আঙুলিয়াই দেখুৱালো, আৰু ‘আপোনালোক সোনকালে আহক’ বুলি কৈ গাড়ীলৈ ঘূৰি আহিলো।\nইতিমধ্যে আধাঘণ্টাতকৈয়ো বেছি সময় পাৰ হৈ গ’ল। গাড়ীৰ ভিতৰত থকা ৰাইজৰ মোৰ ওপৰত খং, ইমান সৰু কামটোতে মই ইমান দেৰি লগালো। মই ৰুণজুণক ক’লো,\n-“তুমি ইয়াত কণ্টেক্ট কৰিব লগা মানুহজনক ফোন কৰি চোৱা আকৌ”।\nতাই কেইবাবাৰো ফোন কৰিলে, ফোন উঠোৱা নাই।\nঅৱশেষত আৰু দুজনমান যুৱকৰ লগত কালচাৰেল চেক্ৰেটেৰী আহি ওলাল। ৰুণজুণক দেখি তেওঁলোকৰ মুখত হাঁহি বিৰিঙি উঠিল।\n“আপোনালোকৰ গ্ৰীণ ৰূম বা বহাৰ ঠাই ক’ত। মই অলপ টইলেটলৈয়ো যাব লাগিছিল”,ৰুণজুণে সুধিলে।\nনাই, তেওঁলোকৰ গ্ৰীণ ৰূম বা বহাৰ তেনে কোনো ব্যৱস্থা নাই, বাহিৰলৈ যাবলৈ হ’লে কাৰোবাৰ ঘৰলৈকে যাব লাগিব। তেওঁ বাহিৰ ফুৰাৰ যোগাৰ কৰিবলৈ গ’ল।\nএইবাৰ তেওঁৰ লগত এগৰাকী নেত্ৰী যেন চেহেৰাৰ মহিলা আহি ওলাল। মহিলাগৰাকীৰ ঘৰলৈকে যাব। পিছে মহিলাগৰাকী ৰুণজুণক দেখি বৰ সুখী হোৱা যেন নেলাগিল। তেওঁৰ ঘৰলৈ এইখন গাড়ীতে যাব লাগিব, গতিকে মই আৰু ছোৱালীজনী গাড়ীৰ পৰা নামি তেওঁক বহিবলৈ দিলো। আমি দুটাই ফাংচনকে চাওঁ বুলি নিৰাপদ দূৰত্বত ৰৈ থাকিলো।\nৰাতি বাঢ়ি গৈছে মানে নাচ গানৰ প্ৰকোপো বাঢ়ি গৈছে। গায়কক বিহুৰ বাদে আন কোনো গীত গাবলৈ দিয়া হোৱা নাই। বিহু লাগে বিহু লাগে- অনবৰত চিঞৰ চলি আছে। গায়কৰ বোধহয় সাজু কৰি অনা বিহুগীত শেষ হ’ল- তেওঁ ৰিপিট কৰিবলৈ আৰম্ভ কৰিছে। তাত আপত্তি কৰিব লগা একো নাই কাৰো- কিবা এটা গাই থাকিলেই হ’ল- নাচটোহে আচল কথা।\nইফালে মোৰ ছোৱালী জিয়াৰ টোপনি ধৰিবলৈ আৰম্ভ কৰিলে। ভাগ্যক্ৰমে কিছুদেৰিৰ পাছত গাড়ীখন ঘূৰি আহিল- আৰু কালচাৰেল চেক্ৰেটেৰীয়ে ৰুণজুণক ষ্টেজলৈ উঠাই নিলে। আমি স্বস্তিৰ নিশ্বাস পেলালো। ৰুণজুণক ষ্টেজৰ ওপৰতে প্লাষ্টিকৰ চকী এখনত বহুৱাই থোৱা হ’ল। অলপ পাছত ঘো‍ষণাও হ’ল- ৰুণজুণে গামোচা এখনো পালে।\nশ্ৰীমতীৰ পৰা গম পালো, তেওঁলোকক বাহিৰ ফুৰিবলৈ নিয়া গৃহস্থনীগৰাকীয়ে বাৰে বাৰে কৈ গ’ল,\n-“এই ভিচিডিবোৰে অসমীয়া কালচাৰ শেষ কৰি দিলে। আজিকালিৰ হিৰ’ইনবোৰে একেবাৰে বিহু নাচিব নেজানে”।\nৰুণজুণে মনে মনে শুনি আছিল। আৰু আমাৰ এওঁক চিকুটি আছিল।\nহঠাৎ বিহুবলীয়া ৰাইজে গম পাই গ’ল – তেওঁলোকৰ সপোন কুঁৱৰী ৰুণজুণ আহি উপস্থিত। এইবাৰ গায়কক এৰিলে তেওঁলোকে। ৰুণজুণ!!! ৰুণজুণ!!!!- সকলোফালে চিঞৰ আৰম্ভ হ’ল। তেওঁলোকক এইবাৰ ৰুণজুণক লাগে। গায়কে কিবা এটা গান গাব খুজিছিল- পিছে ৰাইজৰ চিঞৰত বন্ধ কৰি দিব লগা হ’ল। মই ইতিমধ্যেই ট্ৰেকটো কালচাৰেল চেক্ৰেটেৰীৰ হাতত দিছিলো। ৰুণজুণৰ বাবে ষ্টেজ এক অংশ মুকলি কৰা হ’ল। তেওঁ দুষাৰ মান কথা ক’লে। পিচে ৰাইজৰ কথা শুনিবলৈ মন নাই, ৰুণজুণে নাচিব লাগে।\nঅৱশেষত ট্ৰেক বাজি উঠিল, সেই সময়ৰ অতি জনপ্ৰিয় বিহুগীতকেইটামান, ৰুণজুণে ধুনীয়াকৈ নাচিলে। ৰাইজৰ চিঞৰত কোনেও কাৰো মাত নুশুনা হ’ল। মাটিত বগৰা পাৰ্টিয়েও থিয় হৈ ৰুণজুণৰ নাচ চালে। সদায় ভিচিডিত দেখি থকা মানুহজনীয়ে আজি তেওঁলোকৰ সন্মূখত নাচি আছে। আৰু কি লাগে?\nপিছে তেনেতে ঘটনাটো হ’ল, পোন্ধৰ মিনিট মানৰ পিছত ট্ৰেকটো শেষ হৈ থাকিল, ৰুণজুণেও সকলোকে নমস্কাৰ জনাই অনুষ্ঠান সামৰিব খুজিলে।\nকিছুসময় মানুহবোৰ হতবাক হোৱাৰ দৰে হৈ থাকিল, তাৰ পাছত দুগুণ উৎসাহেৰে চিঞৰি উঠিল,- “নহব! মাত্ৰ পোন্ধৰ মিনিট সময় নাচিলে নহ’ব। আৰু লাগে।”\nমই আগতেই অনুমান কৰিছিলো কথাটো। কালচাৰেল চেক্ৰেটৰীয়ে ৰুণজুনক কিবা কাণে কাণে ক’লে, আৰু অলপ সময় কৰিব লাগে। ৰুণজুণেও ৰাইজৰ দাবীত আকৌ এবাৰ নাচিবলৈ সন্মত হ’ল।\nঅলপ সময় বিৰতিৰ পাছত আকৌ একেটা ট্ৰেককে বাজি উঠিল। ৰুণজুণেও একেটা নাচকে নাচিলে। পিছে ৰাইজৰ আনন্দৰ পৰিধি নাই। এইবাৰ সকলোৱে ৰুণজুণৰ লগতে নাচিলে।\nকিন্তু সেই একেই সমস্যা, আকৌ পোন্ধৰ মিনিটৰ পাছত ট্ৰেক শেষ হ’ল। আকৌ চিঞৰ-বাখৰ লাগিল,- “আকৌ নাচিব লাগিব, নহ’লে দিগদাৰ আছে।“\nএইবাৰ ৰাইজৰ দাবীত ধমকিৰ সুৰ মিহলি হৈ আছিল। মোৰ কাষতে এজনে কৈ আছিল,\n-“ইমানগাল টকা দিছো, দচমিনিট নাচি আমাক বুদ্ধু বনালে নহ’ব নহয়। আজি পুৰা ৰাতি নাচিব লাগিব ৰুণজুণে”।\nৰুণজুণ ভাগৰিও পৰিছিল, তাতে তেতিয়া পুৱা আঢ়ৈ বাজিল- তাতে তাই একো খোৱাও নাই। মোৰ চিন্তা লাগিল। মই আকৌ ষ্টেজৰ ওপৰলৈ উঠি গৈ চেক্ৰেটেৰীক অনুৰোধ কৰিলো, ৰুণজুণক পঠাই দিয়ক। তেওঁ ইতিমধ্যে দুবাৰ কৰিলে। আৰু কিমান কৰিব?\n-“মই কি কৰিম কওকচোন। ৰাইজে এৰি নিদিয়ে”।\n-“আপুনি ঘোষণা এটাকে দিয়ক, যে ৰুণজুণ ভাগৰি পৰিছে”।\nতেওঁ সেইমতেই ঘোষণা দিলে, অৱশ্যে লগতে ক’লে যে ৰুণজুণ এতিয়াও তেওঁলোকৰ মাজত আছে।\nবিহুবলীয়া ৰাইজ অলপ শান্ত হ’ল,\n- “ঠিক আছে ভাগৰ লাগিছে যদি অলপ জিৰাওক। কিন্তু আকৌ নাচিব লাগিব ৰুণজুণে”।\nঘামি জামি ৰুণজুণ ষ্টেজৰ প্লাষ্টিকৰ চকীখনত বহি থাকিল। আকৌ গানৰ অনুষ্ঠান আৰম্ভ হ’ল। আধাঘণ্টামান গান চলিল। গায়কজনো ভাগৰিছেগৈ, তেওঁৰ মাত বহি গৈছে। একেবোৰ গানকে আৰু কিমান গাব? দহ বজা মানৰ পৰা তেওঁ গায়েই আছে।\nপিছে বিহুবলীয়া ৰাইজৰ মন ভৰা নাই। অলপ পাছতে আকৌ ৰুণজুণ!! ৰুণজুণ!! চিঞৰ আৰম্ভ হ’ল। কেইজন মান ডেকাই কালচাৰেল চেক্ৰেটেৰীক কিবা ক’লেগৈ। চেক্ৰেটেৰীয়ে ৰুণজুণক আকৌ কিবা অনুৰোধ কৰিলে। এইবাৰ ৰুণজুণে সঁচাকৈয়ে অপমানিত বোধ কৰিলে, তেওঁ অমান্তি হ’ল, আৰু যাবলৈ ওলাল।\nকেইজনমান গজগজীয়া ডেকা ষ্টেজলৈ উঠি গ’ল। ঘটনা ভাল নেদেখি ময়ো পিচে পিচে উঠি গ’লো। এজন ডেকাই দোৰোল খোৱা মাতেৰে ৰুণজুণক কৈ আছে,\n- “আপুনি কি আমাক বেয়া পাইছে নেকি? আমি কি আপোনাক বেয়া বিহে’ভ কৰিছো নেকি? কিয় যাব আপুনি? নহ’ব, নোৱাৰে যাব, আপুনি ইয়াত থাকিব লাগিব। আৰু নাচিব লাগিব।”\nমই ৰুণজুণৰ কাষত ঠিয় হৈ থাকিলো। ৰুণজুণে কঠিন মাতেৰে ক’লে,\n-“মই আগতেই কৈছো, মোৰ অনুষ্ঠান পোন্ধৰ মিনিটৰ। সেইমতেই কথা-বতৰা হৈছে। এতিয়া মোক বিদায় দিয়ক।”\n-“নাই নহব! কি বুলি ভাৱিছে আপুনি নিজকে? আৰে ৰাইজে আপোনাক চাব বিচাৰিছে, তাতে ইমান তাও কিহৰ। নহ’ব, আপুনি নাচিবই লাগিব, নহ’লে ঝেং হৈ যাব।”\nৰুণজুণৰ খং উঠি আহিছিল, মই তাইক ইংগিতেৰে মনে মনে থাকিবলৈ ক’লো। আৰু কালচাৰেল চেক্ৰেটৰীক পৰিস্থিতিটো চম্ভালিবলৈ ক’লো। তেওঁ নানা যত্ন কৰি ল’ৰা কেইজনক তললৈ নমাই লৈ গ’ল। তেওঁলোকে যাওঁতেও ধমকিমূলক দুই চাৰিটা কথা শুনাই গ’ল, মোলৈয়ো টেলেকাকৈ চালে।\nৰুণজুণে মোৰ আগত ভীষণ লাজ পাইছে। খঙো উঠিছে।\nমই তাইক বুজালো,\n-“ইয়াত, এই সময়ত যুক্তি তৰ্ক কৰি লাভ নাই। তোমাক ভাল পাই কাৰণেহে ৰাইজে বিচাৰিছে। পজিটিভলি লোৱা। আকৌ এবাৰ পাৰা যদি কৰি দিয়া। কিন্তু এইবাৰেই শেষ বুলি কৈ ল’বা। নহ’লে আজি তোমাক নেৰে।”\nনাই, তাই নেনাচে। অতি অপমান পাইছে তাই। যি হয় হওক, তাই নেনাচে। চকু চলচলীয়া হৈছেগৈ তাইৰ। মই নামি কালচাৰেল চেক্ৰেটৰীৰ ওচৰলৈ গ’লো। তেওঁক ক’লো,\n-” ৰুণজুণ এগৰাকী শিল্পী, তেওঁৰ লগত এনে ব্যৱহাৰ ভাল হৈছে জানো ?”\nৰুণজুণে যে একো খোৱা নাই, সেয়াও ক’লো।\n-“মই বুজিছো, কিন্তু কি কৰিম কওকচোন। তেওঁক আপুনি কওক, আৰু এবাৰ নাচিবলৈ। তাৰ পাছত আমি তেওঁক যাবলৈ দিম।"\nএইবাৰ আকৌ ৰুণজুণক বুজনি। তাই একো নক’লে। কেৱল সুধিলে,\n-“আপোনাৰ ছোৱালীজনী শুলে নেকি? মোৰ লগত এনেই আপোনালোকৰ কষ্ট হ’ল।”\n-“বাদ দিয়া কষ্ট। এতিয়া ইয়াৰ পৰা যেনে তেনে ওলাব লাগে। পইচা-পাতি নিদিলেও নাই। এইখনৰ পৰা ৰক্ষা পৰাটোৱেই মূল কথা এতিয়া।”\nমোৰ আৰু চেক্ৰেটৰীৰ অনুৰোধত ৰুণজুণ শেষত গৈ সন্মত হ’ল। আকৌ এবাৰ ট্ৰেক বাজি উঠিল। ৰাইজ আকৌ এবাৰ মতলীয়া হ’ল। আমি স্বস্তিৰ নিশ্বাস পেলালো। এইবাৰ যাব পৰা হ’ব। অৱশেষত ট্ৰেক শেষ হ’ল। এইবাৰ ৰুণজুণে কেৱল নিয়মমাত্ৰ কৰি নাচিলে, তাইৰ দেহাত শকতি নাই আৰু। এতিয়া ওলাই যাব লাগে।\n-“নাই নহব! এইটো কি নাচ হ’ল নেকি? কি বুলি ভাৱিছে আমাক? ধেমালি কৰিব আহিছে? আকৌ নাচিব লাগিব। ভালকৈ নাচিব লাগিব।“\nতেওঁলোকে ৰুণজুণক জোৰ কৰি আকৌ ষ্টেজত বহুৱাই থ’লে, ভাগৰ মাৰি লওক! কিন্তু আকৌ ভালকৈ নাচিব লাগিব। তেওঁলোক দুজনমান ৰুণজুণক গাৰ্ড দি ৰৈ থাকিল, বোধহয় যাতে ৰুণজুণ পলাই যাব নোৱাৰে তাৰে ব্যৱস্থা।\nআমি ষ্টেজৰ পৰা তললৈ নামি আহিছিলো সেই সময়ছোৱাত। এইবাৰ আমাৰ ধৈৰ্যচ্যুতি ঘটিল, বিশেষকৈ মোৰ খুলশালি বাবাৰ। তাৰ এনেয়ো খঙটো অলপ বেছি। আৰু কাণ্ড কাৰখানাবোৰ দেখি সি অতিষ্ঠ হৈছিলগৈ। সি গাড়ীখন ঘূৰাই আনি ষ্টেজৰ দুৱাৰদলিত ৰাখিলেহি, আৰু মোক ক’লে,-\n-“ভিনদেউ আহক, তাইক লৈ আনোগৈ।”\nআমি দুটা ষ্টেজৰ ওপৰলে উঠি গ’লো, ৰুণজুণক দুটাই দুফালৰ পৰা ধৰি নমাই লৈ আহিলো, আৰু আহি চিধাই গাড়ীত বহাই দিলো। লাজ- অপমান আৰু খঙত জৰ্জৰিত হৈ ৰুণজুণ মনে মনে গাড়ীত বহি থাকিল, বাবাই গাড়ী চলাবলৈ ল’লে আগৰ ছিটত মই। পিচত শ্ৰীমতীৰ কোলাত টোপনি যোৱা জিয়া আৰু ৰুণজুণ।\nকিন্তু ওলাই যোৱা জানো ইমান সহজ! ৰুণজুণক নমাই অনা সময়খিনিত আমাক কোনেও বাধা দিয়া নাছিল, হয়তো আমি ইমান সাহস দেখুৱাম বুলি কোনেও আশাই কৰা নাছিল। ঘটনাৰ আকস্মিকতাত কোনেও একো প্ৰতিক্ৰিয়া দেখুৱাৰ সময়েই নেপালে।\nকিন্তু গাড়ীত বহি আমি যাবলৈ ওলোৱা দেখি ৰাইজ গুজৰি গুমৰি উঠিল। গাড়ীখন চাৰিওফালৰ পৰা বেঢ়ি ধৰা হ’ল, আইনাত, বনেটত ঢকিওৱা আৰম্ভ হ’ল। যেন এসোপা জ’ম্বিয়ে আমাক বেঢ়ি ধৰিছে, আমি ইয়াৰ পৰা পলাব লাগে, নহ’লে আমিও জ’ম্বি হৈ যাম। বাবাই জোৰ জোৰ কৈ হৰ্ণ বজাই তাৰ মাজেৰেই গাড়ীখন চলাই নিবলৈ চেষ্টা কৰিলে, বাকীবোৰে গ্লাছ উঠাই বহি থাকিলো। ইঞ্চি ইঞ্চিকৈ গাড়ী আগবাঢ়িল। কালচাৰেল চেক্ৰেটেৰীক অসহায় হৈ থিয় দি থকা দেখিলো। শ্ৰীমতীয়ে চিঞৰিলে,-\n“বাবা, গাড়ী নৰখাবি।“\nমোৰ ছোৱালীজনীও সাৰ পাই উঠিল। তেনেতে এজন ওখ-পাখ মানুহে আহি ড্ৰাইভাৰৰ ফালৰ আইনাখন নমাবলৈ আদেশ দিলে। নমোৱাৰ লগে লগে তেওঁ বাবাৰ ওপৰত গৰজি উঠিল,-\n“কোন হয় ৰে তই? কি সাহসত তই গাড়ী চলাবলৈ আহিছ? ৰখা! নামি আহ চাল্লা”।\nবাবাই সেই সময়চোৱাতে ধুনীয়া বুদ্ধি এটা খটালে,\n- “অঁ, দাদা। মোক চিনি পোৱা নাই নেকি? মই বাবা, বৈৰাগীমঠৰ! কি খবৰ আপোনাৰ? চাওকনা, মানুহবোৰে ইমান দিগদাৰ কৰি আছে, আপোনাক পাই ভালেই হ’ল। অলপ বুজাওকচোন।“\nদাদাজন বাবাৰ বুদ্ধিত পাকাৰাও হৈ গ’ল। তেওঁ হয়তো সঁচাকে ভাৱিলে বাবা তেওঁৰ চিনাকীয়ে কোনোবা। নিজৰ সজ্ঞানতাৰ ওপৰত তেওৰ নিজৰে ভৰষা অলপ নিশ্চয় কম আছিল।\nবুদ্ধিয়ে কাম দিলে, তেওঁ কিবা চিন্তা কৰি গাড়ীৰ পৰা অলপ আঁতৰি দিলে। তেওঁ আঁতৰি দিয়াৰ লগে লগে বাকী মানুহবোৰৰ আক্ৰমণো কমি গ’ল। দুটামান সৰু ল’ৰাক ময়ো ধমকি দিলো,\n-“আঁতৰ হ’, নহ’লে গাড়ী চলাই দিম ওপৰেদি।“\nসুৰুঙা পাই বাবাই গাড়ী আগুৱাই নিলে। হঠাত দেখিলো কালচাৰেল চেক্ৰেটৰী আমাৰ ফালে দৌৰি আহিছে। তেওঁ গাড়ীৰ সমানে সমানে দৌৰি দৌৰিয়ে আইনা এখন অলপ নমাবলৈ ইংগিতেৰে অনুৰোধ কৰিলে। ৰুণজুণে আইনাখন এক ইঞ্চিমান নমালে। তেওঁ সেই ফুটাইদি টকা এনুৰা সুমুৱাই দিলে, আৰু ক’লে,\n- “বেয়া নেপাব। বিহু বুলি অলপ হুলস্থূল হৈ গ’ল আৰু!”\nআমি বিহুতলীৰ পৰা ওলাই আহিলো। ভঙা বাটটোৰে বাবাই তীব্ৰগতিত গাড়ীখন চলাই নিলে,\n-“ঠিক নাই ভিনদেউ, সোনকালে যোৱা ভাল। নহ’লে আকৌ কিবা ভাবি বাইক লৈ খেদি নাহিলেই ৰক্ষা।”\nবাহিৰত পোহৰ হৈছেই। শ্ৰীমতী আৰু ছোৱালীজনী শুই পৰিছে। মই ৰুণজুণলৈ ঘূৰি চালো। থুঁতৰিত হাত দি খিৰীকিৰ আইনাৰে বাহিৰলৈ চাই আছে। চকুত কিবা অবুজ ভাৱ।\n-“কি ভাৱিছা? একো নহয় দিয়া। নতুন এক্সপেৰিয়েন্স হ’ল আমাৰ। তোমাৰ চাগে হৈয়েই থাকে এনেকুৱা।”\nমই তাইক মনটো ভাল লগাবলৈ আকৌ ক’লো,\n-“এইবোৰ কেৰিয়াৰত এনে সমস্যা আছেই। আমাৰো আছে, আমাৰবোৰ অলপ বেলেগ ধৰণৰ। স্পৰ্টিংলি ল’বা, আৰু ভৱিষ্যতে অলপ সাৱধান হ’বা। সৌৱা চোৱা-বগলীকেইটা চাকৰিলৈ ওলালেই – আমি দহ বজাতহে যাওঁ। সিহঁতৰো সমস্যা আছে। পুৱা চাৰি বজাতে মাছ বিচাৰি ওলাব লাগে কাৰণেই মই বগলী নহ’লো বুজিছা।“\nতাই বিষাদেৰে হাঁহিলে। ছিটত এলাগীকৈ পৰি থকা মাননি কেইটা হয়তো তাইৰ বাবে সকলোতকৈ অপ্ৰয়োজনীয় বস্তু আছিল সেই সময়ত।\nPosted by abhijitK at 11:32 PM


ড্ৰাগছ আসক্ত পুত্ৰই প্ৰহাৰ কৰিলে পিতৃক, এজাহাৰ লৈ থানাত পিতৃ.... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nডিজিটেল সংবাদ , নগাঁও : পুত্ৰৰ অভিযোগ লৈ পিতৃ পুৱাই পালেগৈ আৰক্ষী থানা ৷ পুত্ৰৰ বিৰুদ্ধে দাখিল কৰিলে এজাহাৰ ৷ এজাহাৰ দাখিল কৰি বিচাৰিলে ন্যায় ৷ জানিব পৰা মতে ড্ৰাগছৰ বাবে সংঘটিত হৈছে এই অঘটন ৷ ড্ৰাগছ আসক্ত পুত্ৰই পিতৃক আক্ৰমন কৰি ধৰাশায়ী কৰে ৷ উপায়ন্ত হৈ পুত্ৰৰ শাস্তি বিচাৰিলে পিতৃয়ে ৷ পুত্ৰৰ শাস্তি বিচাৰি পিতৃয়ে আৰক্ষীৰ ওচৰ দাখিল কৰিলে এজাহাৰ ৷\nনগাঁৱৰ কচলুখোৱাত ড্ৰাগছক কেন্দ্ৰ কৰি এক গুলীচালনাৰ ঘটনা সংঘটিত হৈছিল ৷ গুলীবিদ্ধ হয় ছাত্ৰ নেতা কীৰ্তি কমল বৰা ৷ কীৰ্তি কমলক বিনা দোষত গুলীচালনা কৰা বুলি ৰাজ্য জুৰি প্ৰতিবাদ আৰম্ভ ৷ চৰকাৰে অতিৰিক্ত মুখ্য সচিবৰ দ্বাৰা চলাইছে তদন্ত ৷ আৰক্ষীয়ে সমগ্ৰ ঘটনা ডি এছ পি পৰ্যায়ৰ বিষয়াৰ দ্বাৰা কৰোৱাইছে তদন্ত ৷ গুলীচালনাৰ ঘটনাৰে জৰিত এন্টি নাৰ্কিটিক স্কোৱাডৰ দলটোক নগাঁৱৰ আৰক্ষী অধীক্ষকে ৰিৰ্জাভ ক্ল’জ কৰাই নহয় টীমটো ভাঙি পেলাইছে ৷ তাৰ মাজটো চলিছে প্ৰতিবাদ ৷\nপ্ৰশ্ন হৈছে নগাঁৱৰ কচলুখোৱাৰ ঘটনাৰ আলম লৈ ড্ৰাগছ আসক্ত বা ড্ৰাগছ ব্যৱসায়ী উৎফুলিত হৈছে নেকি ? কিয়নো ড্ৰাগছৰে জৰিত চক্ৰটি যথেষ্ট শক্তিশালী ৷ ড্ৰাগছ ব্যৱসায়ী চক্ৰ কচলুখোৱাৰ ঘটনাৰ আলম লৈ উৎসাহিত হৈছে নেকি ? ড্ৰাগছ আসক্ত সকল এই ঘটনাক লৈ উৎফুল্লিত হৈছে নেকি ? এনে অযুত প্ৰশ্নৰ অবকাশ আহি পৰিছে ৷ কিয়নো নগাঁৱতে শুক্ৰবাৰে সংঘটিত হল পুত্ৰৰ দ্বাৰা পিতৃক আক্ৰমন ৷ এই বাতৰিটোত আমি এজাহাৰকাৰী পিতৃৰ নাম উল্লেখ কৰিব বিছৰা নাই ৷ বিচৰা নাই পুত্ৰজনৰো পৰিচয় ৷\nঅতি ক্ষোভেৰে পিতৃয়ে আৰক্ষীক এজাহাৰ দি কলে সি আগতেও ড্ৰাগছ লয় ৷ মই চিকিৎসা কৰোৱাইছো ৷ দুবাৰকৈ ৰিহেবত ৰাখিছো ৷ কালি ৰাতি সি শুৱা নাই ৷ পুৱতি নিশা চাৰি বাজি ত্ৰিশ মিনিট মানত প্লাষ্টিকৰ খালি বটল লৈ টেবুল আদি মৰিয়াই আছে ৷ বিচনাৰ পৰা উঠি কি হল কি হল বুলি প্ৰশ্ন কৰিলো ৷ প্ৰশ্ন কৰোতে পৰিবেশটো বেয়া হৈ গল ৷ সি হাতত প্লাষ্টিকৰ কিবা ৰচি জাতীয় বস্তু বান্ধি ৰাখিছিল ৷ তাৰে মোক আক্ৰমন কৰিলে ৷ মই ভবাই নাছিলো ৷\nপুত্ৰৰ আক্ৰমনত পিতৃ চকু, কপাল আদিত ৰক্তক্ষয়ন হয় ৷ যাব লগা হয় চিকিৎসালয় ৷ পিতৃয়ে পুৱা ৬-৩০ বজাত আৰক্ষীক অভিযোগ দিয়াৰ পিছত আৰক্ষীয়ে প্ৰায় ৮-৩০ বজাত ঘৰৰ পৰা আটক কৰি থানালৈ আনে ৷ জানিব পৰা মতে আটকাধীন পুত্ৰ উচ্চ শিক্ষা গ্ৰহন কৰি আছে ৷ পলিটেকনিকত পঞ্চম সন্মাশিকৰ ছাত্ৰ জনক লৈ এতিয়া পিতৃ বিবুদ্ধিত পৰিছে ৷\nনগাঁও আৰক্ষীয়ে ধাৰাবাহিক ভাবে ড্ৰাগছৰ বিৰুদ্ধে অভিযান চলাই থকাৰ পিছত পিতৃৰ প্ৰশ্ন- পুত্ৰই কেনেকৈ সেৱন কৰিবলৈ ড্ৰাগছ পায় ৷ নগাঁৱত আৰক্ষীৰ ড্ৰাগছ বিৰোধী অভিযান অব্যাহত থাকিবনে ? অন্তিমটো কন্টেনাৰ জব্দ কৰি সমাজখনক ড্ৰাগছ মুক্ত কৰিবনে ৷এনে অলেখ প্ৰশ্নই এতিয়া পিতৃক জুমুৰি ধৰিছে ৷ আৰু কোনো অভিভাবকৰ ক্ষেত্ৰত যাতে এনে অভাবনীয় ঘটনা সংঘটিত নহয় সেই আশাও কৰিছে ৷\nনতুন দিল্লীৰ গণতন্ত্ৰ দিৱসৰ পেৰেডত অংশগ্ৰহণ কৰি সুনাম কঢ়িয়ালে নুপুৰ বৰ্মনে…


LPG Cylinder: ইণ্ডেন, ভাৰত গেছ আৰু HPৰ গ্ৰাহকসকললৈ ডাঙৰ সকাহ! এতিয়া মুহূৰ্ততে বুক কৰক চিলিণ্ডাৰ, জানি লওক সম্পূৰ্ণ প্ৰক্ৰিয়া customers-of-hp-indane-and-bharat-gas-check-process-to-book-lpg-cylinders-via-whatsapp-sms– News18 assam\nLPG Cylinder: ইণ্ডেন, ভাৰত গেছ আৰু HPৰ গ্ৰাহকসকললৈ ডাঙৰ সকাহ! এতিয়া মুহূৰ্ততে বুক কৰক চিলিণ্ডাৰ, জানি লওক সম্পূৰ্ণ প্ৰক্ৰিয়া\nLPG Gas Cylinder: ইণ্ডেন (Indane), ভাৰত গেছ (Bharat Gas), আৰু এইচপি (HP)ৰ গ্ৰাহকসকলৰ বাবে সকাহজনক খবৰ । আপুনি অতি সহজে ৰন্ধন গেছ চিলিণ্ডাৰ (LPG Gas Cylinders) বুক কৰিবলৈ সক্?\nLast Updated : April 10, 2021, 15:49 IST\nইণ্ডেন (Indane), ভাৰত গেছ (Bharat Gas), আৰু এইচপি (HP)ৰ গ্ৰাহকসকলৰ বাবে ভাল খবৰ। এতিয়াৰ পৰা আপুনি অতি সহজে ৰন্ধন গেছ চিলিণ্ডাৰ (LPG Gas Cylinders) বুক কৰিব পাৰিব। হোৱাটছএপ (whatsapp) আৰু এছএমএছ (SMS)ৰ জৰিয়তে মুহূৰ্ততে এলপিজি চিলিণ্ডাৰ বুক কৰিব পাৰিব।\nক'ত বুক কৰিব জানি লওক ...\nগ্ৰাহকসকলে গেছ এজেঞ্চী বা ডিলাৰৰ সৈতে যোগাযোগ কৰি বুকিং কৰিব পাৰে। ইয়াৰোপৰি আপুনি ৱেবছাইটলৈ গৈ গেছ চিলিণ্ডাৰ বুক কৰিব পাৰে বা কোম্পানীৰ হোৱাটছএপ নম্বৰলৈ মেছেজ প্ৰেৰণ কৰিও ৰন্ধন গেছ চিলিণ্ডাৰ বুক কৰিব পাৰে। ইণ্ডেন, এইচপি আৰু ভাৰতৰ গ্ৰাহকে ৰন্ধন গেছ চিলিণ্ডাৰ হোৱাটছএপৰ জৰিয়তেও সহজে বুক কৰিব পাৰিব।\n১. ইণ্ডেন(Indane)ৰ গ্ৰাহক -\nইণ্ডেন(Indane)ৰ গ্ৰাহকসকলে ৭৭১৮৯৫৫৫৫৫ নম্বৰত ফোন কৰি ৰন্ধন গেছ চিলিণ্ডাৰ বুক কৰিব পাৰে। আপুনি হোৱাটছএপত REFILL টাইপ কৰি ইয়াক 7588888824 লৈ প্ৰেৰণ কৰি চিলিণ্ডাৰ বুক কৰিব পাৰে। গ্ৰাহকসকলে কেৱল ৰেজিষ্টাৰ্ড ম'বাইল নম্বৰৰ পৰাহে মেছেজ প্ৰেৰণ কৰিব লাগিব।\n২. ভাৰত গেছ(Bharat Gas)ৰ গ্ৰাহক -\nভাৰত গেছৰ গ্ৰাহকসকলে গেছ চিলিণ্ডাৰ বুক কৰাৰ বাবে তেওঁলোকৰ ৰেজিষ্টাৰ্ড ম’বাইল নম্বৰ 1800224344ৰ পৰা BOOK বা 1 টাইপ কৰি পঠিয়াব লাগিব। ইয়াৰ পিছত আপোনাৰ বুকিং অনুৰোধ, গেছ এজেঞ্চীয়ে গ্ৰহণ কৰিব আৰু আপুনি আপোনাৰ হোৱাটছএপ নম্বৰত গ্ৰহণ কৰিবলৈ এলাৰ্ট লাভ কৰিব আৰু আপোনাৰ কাম সম্পন্ন হ'ব।\n৩. এইচ.পি(HP) গ্ৰাহক -\nগ্ৰাহকসকলে ৯২২২২০১১২২ নম্বৰৰ হোৱাটছএপত মেছেজ প্ৰেৰণ কৰি এইচপি গেছ চিলিণ্ডাৰ বুক কৰিব পাৰে। গ্ৰাহকসকলে ৰেজিষ্টাৰ্ড ম'বাইল নম্বৰৰ পৰা বাৰ্তা প্ৰেৰণ কৰিব । আপুনি এই নম্বৰত আন বহু সেৱাৰ বিষয়েও তথ্য লাভ কৰি থাকিব। এইচপি গ্ৰাহকসকলে ইয়াত মেছেজ প্ৰেৰণ কৰি তেওঁলোকৰ এলপিজি কোটা, এলপিজি আইডি, এলপিজি ৰাজসাহায্য আদিৰ বিষয়েও জানিব পাৰিব।\nlpgLPG Gas CylinderLPG PricePetrol Diesel Price


কনট্ৰেকচুৱেল — ৰূপম ৰিদিপ - সাহিত্য ডট অৰ্গ\nকনট্ৰেকচুৱেল — ৰূপম ৰিদিপ\nচৰকাৰী চাকৰিৰ নটিফিকেশ্যনৰ লিংকেৰে গিজগিজাই থকা ৱেবচাইটটো ডেস্কটপ কম্পিউটাৰটোত খুলি এফালৰ পৰা চকু ফুৰাই যায় সি। ওচৰতে বহি ৰয় দেউতাকজন। অইন কাৰণ নাই; একমাত্ৰ পুতেকৰ কাষত সাহস হৈ থিয় দিবলৈহে মানুহজনে তাত থিয় হৈ থাকে। দুই-তিনিটা দিনৰ মূৰে মূৰে তাক মাতি কি কি চাকৰি ওলাইছে চাবলৈ কয়। বজাৰখনত চাকৰিৰ দাম যে বহুত, কথাটো দুয়োজনেই জানে। তথাপিও, ব্যৰ্থজনৰো আশাৰ জানো শেষ আছে! এলিজিবিলিটি ক্ৰাইটেৰিয়া মিলিলে নোটবুক এখনত লিখি লয়। তাৰপাছত এটা এটাকৈ এপ্লাই কৰি যায় সময়ে সময়ে। কলিং অহা-নহা, পৰীক্ষাৰ ৰিজাল্ট পোৱা-নোপোৱাবোৰকে লৈ আগুৱাই যায় সি; পিছে পিছে দেউতাকজনো।\nএই চাকৰি এপ্লাই কৰা কাৰবাৰটোত দুয়োৰে মনোমালিন্য বিশেষ নহয়, এটা কথাৰ বাদে। দেউতাকজনে এলিজিবল হোৱা আটাইবোৰ পোষ্টত এপ্লাই কৰিবলৈ কয়। পিছে সি কনট্ৰেকচুৱেল পোষ্টকেইটাত এপ্লাই নকৰে। তাৰ মতে যিটো চাকৰিৰ নিশ্চয়তা নাই, তেনে এটা চাকৰিৰ অতি সামান্য দৰমহাকেইটাৰ ওপৰত নিজৰ জীৱন-যাপনৰ দায়িত্ব কেনেকৈ অৰ্পণ কৰে! তাতোকৈ ভালদৰে পঢ়ি স্থায়ী চাকৰি এটা পোৱালৈ সি অপেক্ষা কৰিব। বয়স আছে আৰু লগতে ধৈৰ্য্যৰ পাত্ৰটো এতিয়াও খালী হৈ যোৱা নাই যেতিয়া এপ্লাই কৰি যাব। ভাগৰ লাগিলে গভীৰ নিশ্বাস এটা এৰি দীঘলকৈ উশাহটো টানি ল’লে যেনেকৈ ভাগৰটো ক্ষণিকৰ বাবে হ’লেও কমে, শক্তি পাই; ঠিক তেনেকৈয়ে শক্তি গোটাই দুয়োজনে চেষ্টা চলাই যায়।\nদুটা বছৰ পাৰ হয়। আজিকালি সি পাৰমানেন্ট অথবা কনট্ৰেকচুৱেল চাকৰি কোনোটোতে এপ্লাই কৰিবলৈ এৰিলে। কম্পিউটাৰটো ডাঙৰ বিচনা চাদৰ এখনেৰে ঢাকি থোৱা থাকে। ঢাকি থোৱা স্বত্তেও কী-বোৰ্ডখনৰ ফাঁকে ফাঁকে ধূলি জমা হৈছে। এলাগী এতিয়া এইবোৰ।\n“ভকত কেইগৰাকী আহি পালেহি। আহক বাহিৰলৈ।” মাকগৰাকীৰ মাতত পিছলৈ চাই “গৈ আছোঁ” এনেধৰণৰ ইংগিত এটাৰে ডিঙিটো বেঁকা কৰে দেউতাকজনে।\nচকুৰ কোণ দুটাত জমা হোৱা লুণীয়া পানীখিনি ডিঙিত লোৱা গামোচাখনেৰে মোহাৰি বহি থকা চকীখনৰ পৰা উঠি আহে। পাৰমানেন্ট চৰকাৰী চাকৰি কৰিবলৈ ৰৈ থকা কোনোবাজনে যে কনট্ৰেকচুৱেল জীৱন এটাহে ভগৱানৰ পৰা খুজি আনে, কোনে জানে! এৰা, কোনেনো জানে!\n← বৰষুণ আৰু ছাতি — পংকজ কুমাৰ নেওগ\nআঁঠুৱাৰ সিপাৰে: ভুক্তভোগীৰ ডায়েৰী — মানস প্ৰতিম বৰা →\nতাই – তৃষ্ণা দেৱী


IND vs WI West Indies squad arrives in Ahmedabad ahead of ODI series against India see pics -IND vs WI: সেনাপতি পোলাৰ্ডৰ কেৰিবিয়ান দলৰ ভাৰত আগমন, হ'ব নেকি ১৯ বছৰ পুৰণি ইতিহাসৰ পুনৰাবৃত্তি?– News18 assam\nHome » photogallery » sports »IND vs WI: সেনাপতি পোলাৰ্ডৰ কেৰিবিয়ান দলৰ ভাৰত আগমন, হ'ব নেকি ১৯ বছৰ পুৰণি ইতিহাসৰ পুনৰাবৃত্তি?\nIND vs WI: সেনাপতি পোলাৰ্ডৰ কেৰিবিয়ান দলৰ ভাৰত আগমন, হ'ব নেকি ১৯ বছৰ পুৰণি ইতিহাসৰ পুনৰাবৃত্তি?\nIndia vs West Indies ODI Series: ৱেষ্ট ইণ্ডিজ দলটো ভাৰত ভ্ৰমণৰ সময়ত তিনিখন এদিনীয়া আৰু এখন টি-২০ শৃংখলা খেলিব। এদিনীয়া শৃংখলা ৬ ফেব্ৰুৱাৰীৰ পৰা আৰম্ভ হ'ব। ৱেষ্ট ইণ্ডিজৰ বিৰুদ্ধে এদিনীয়াত ভাৰতৰ এক অভিলেখ আছে।\n| February 03, 2022, 20:33 IST\nটি-২০ শৃংখলাত ইংলেণ্ডক পৰাস্ত কৰি আত্মবিশ্বাসেৰে ভৰি থকা ৱেষ্ট ইণ্ডিজ ক্ৰিকেট দলে টীম ইণ্ডিয়াৰ বিৰুদ্ধে সীমিত অভাৰৰ শৃংখলাৰ বাবে ভাৰতত উপস্থিত হয়। (ছবিঃ @windiescricketৰ সৌজন্যত)\nৱেষ্ট ইণ্ডিজ দলটোৱে আহমেদাবাদৰ নৰেন্দ্ৰ মোদী ষ্টেডিয়ামত তিনিখন এদিনীয়া খেলিব, যিটো ফেব্ৰুৱাৰীৰ ৬ তাৰিখৰ পৰা আৰম্ভ হ'ব। ইয়াৰ পিছত কলকাতাৰ ইডেন গাৰ্ডেনত তিনিখন খেলৰ টি-২০ শৃংখলা অনুষ্ঠিত হ'ব।\nৱেষ্ট ইণ্ডিজ ক্ৰিকেটে আহমেদাবাদত আগমনৰ এটা ভিডিঅ' পোষ্ট কৰিছে। গুজৰাট ক্ৰিকেট এছ'চিয়েচনে কৈছে যে কোৰোনা মহামাৰীৰ বাবে তিনিওখন মেচ দৰ্শক অবিহনে খেলা হ'ব। একে সময়তে, পশ্চিম বংগ চৰকাৰে ৭৫ শতাংশ দৰ্শকক প্ৰৱেশ কৰিবলৈ অনুমতি দিছে।\nতিনিখন টি-২০ ১৬, ১৮ আৰু ২০ ফেব্ৰুৱাৰীত কলকাতাত অনুষ্ঠিত হ'ব। একে সময়তে, তিনিখন এদিনীয়া খেল ৬, ৯ আৰু ১১ ফেব্ৰুৱাৰীত আহমেদাবাদত অনুষ্ঠিত হ'ব।\nঘৰুৱা খেলত ৱেষ্ট ইণ্ডিজৰ বিৰুদ্ধে এদিনীয়া শৃংখলাত টীম ইণ্ডিয়াৰ এটা ডাঙৰ অভিলেখ আছে। ভাৰতে যোৱা ১৯ বছৰ ধৰি ৱেষ্ট ইণ্ডিজৰ বিৰুদ্ধে ঘৰুৱা খেলত এদিনীয়া শৃংখলা হেৰুৱা নাই। ঘৰুৱা খেলত ৱেষ্ট ইণ্ডিজৰ বিৰুদ্ধে যোৱা ছয়খন এদিনীয়া শৃংখলাত ভাৰতীয় দলটোৱে একেৰাহে জয় লাভ কৰিছে। (Cricket West Indies)\nৰোহিত শৰ্মাৰ নেতৃত্বত ভাৰতীয় দলটোৱে দক্ষিণ আফ্ৰিকাৰ পৰাজয় পাহৰি নতুনকৈ আৰম্ভ কৰিবলৈ সাজু হৈছে। শেষবাৰৰ বাবে কেৰিবিয়ান দলটোৱে ২০১৯ চনত ভাৰত ভ্ৰমণত এদিনীয়া শৃংখলা খেলিবলৈ আহিছিল, য'ত ভ্ৰমণকাৰী দলটো ২-১ত পৰাজিত হৈছিল। (এএফপি)


খেতিয়ক নে বুৰ্বক – প্ৰণৱ সিংহ – ফটাঢোল\nকৃষি সৰ্ম্পকীয় কামৰ বাবে মাজে সময়ে বিশ্বনাথ চাৰিআলিলৈ যাব লগা হয়। ২০ মে’ তাৰিখে যাব লগা হ’ল। নগাঁৱত ট্ৰেভেলাৰত বহি ৰৈ আছোঁ । মানুহ গাড়ীখনত খুব কম । বাহিৰৰ পৃথিৱীখন মুকলিকৈ চাবলৈ কাষৰ খিৰিকীৰ ছিটটোকে বাছি ল’লোঁ। কিছু সময়ৰ পাছত হুৰমুৰকৈ ছোৱালী এজনী আহি কাষতে বহিলেহি! মন ম্যেয় লাড্ডু ফুটা। বোলো বেটা প্ৰণৱ, দিন ভাল তোমাৰ !\nওহোঁ, খৰখেদা নকৰি লাহে লাহে আগবাঢ়। চকুৱে চকুৱে পৰাত বৰ ধুনীয়া কৈ মিচিকিয়াই দিলে। ভয় লাগিল , ধুনীয়া হাঁহিটো মাৰি মোৰ ছিটটো নিবিচাৰেতো! ছোৱালীবোৰে কিবা এটা ক’লে না ক’বলৈ মনটোৱে বৰ কষ্ট পায়। কিন্তু নাই নিবিচাৰিলে ছিটটো। মোৰ ফালে নোচোৱা হ’ল। বোলো চালেই হাই বুলি এইবাৰ কথা আগবঢ়াম । কিন্তু মোৰ ফালে নোচোৱাই হ’ল দেখোন! অৱশেষত গড়কাপ্তানী বিভাগৰ কৃপাত সম্ভৱ হ’ল যেনিবা। গাড়ী খন গাঁতত পৰাত ছোৱালীজনীৰ হাতত থকা বেগটো মোৰ ভৰিত পৰিল। তুলি দিয়াত চ’ৰি, থেংক ইউ দুইটাই ক’লে।\nমই বোলো একো নাই । মনতে ভাবিলোঁ- “বেটা আৰম্ভ কৰ। ক’লৈ যাব বুলি সোধ।” ৰ’ব, নামটোৱে সোধা নাই আপোনাৰ ? ভালেই আজি কাষৰ ছিটত আপোনাক পালোঁ । চামগুৰি লৈ আপুনিৰ পৰা ইতিমধ্যে তুমি ক’ব পৰা হৈছোঁ। কথা-বতৰা ভালদৰেই আগবাঢ়িছে। শিক্ষকতা কৰে। নতুনকৈ সোমাইছে। মই কি কৰোঁ জানিব খোজাত খেতিয়ক হিচাপে পৰিচয় দিলোঁ। ছোৱালী জনীৰ মুখৰ পৰা “অহ” মাত্ৰ ওলাল।\nম’বাইলটো লৈ পিটিকিবলৈ আৰম্ভ কৰিলে। কথা পাতিব খোজাত অন্যমনস্কতাৰে ম’বাইল টিপাত ব্যস্ততা দেখুৱালে। তাৰ পাছত আৰু কথা পতা নহ’ল বহু সময়। কলিয়াভোমোৰা পোৱাৰ ৫ মিনিটমানৰ আগত কলিকতাৰ নতুনকৈ চিনাকি হোৱা ফেচবুকৰ বন্ধু এজনে ফোন কৰিলে। অসমৰ প্ৰাকৃতিক সৌন্দৰ্য্য, গঁড়, ভোট জলকীয়াৰ প্ৰতি বিশেষ আগ্ৰহ আছে। অসমলৈ এবাৰ আহিব খোজে। গাড়ীত ফুৰিলে ফোনত সাধাৰণতে বেছি সময় কথা নাপাতোঁ। কলিকতাৰ বন্ধু জনকো ইংৰাজীতে গাড়ীত আছোঁ, বেয়া নাপাব, মই পিছত ফোন কৰিম বুলি ফোনটো কাটি দিলোঁ। খেতিয়কৰ মুখত ইংৰাজী শুনি কাষৰ ছোৱালীজনীয়ে যে আগ্ৰহ প্ৰকাশ কৰিব সেয়া ঠিকেই অনুমান কৰিছিলোঁ। কিবা এটা ক’ব খুজিছিল, কিন্তু তেতিয়া মোৰ চকু কেৱল ব্ৰহ্মপুত্ৰৰ বিশালতা লৈহে! কলিয়াভোমোৰা পাৰ হোৱাৰ পাছতে মোক সুধিলে কি খেতি কৰোঁ মই? কেতিয়াৰ পৰা কৰোঁ? প্ৰশ্ন কেইটাৰ উত্তৰ পাই চাৰিআলি পোৱাৰ আগত মোক সুধিলে ফেচবুক কৰোঁ নেকি মই?\nমই: ফেচবুক নকৰোঁ, মই খেতিয়ক! খেতি হে কৰোঁ।\nনদীৰ কাষৰ শিল এটাত প্ৰায়ে বহোঁগৈ। নদীৰ বিশালতাৰ সন্মুখত নিজকে ক্ষুদ্ৰ যেন লাগে। কিন্তু এই ক্ষুদ্ৰতাই মনত শক্তি দিয়ে, নদীৰ দৰে বিশাল হ’বলৈ। আজি বতৰ ডাৱৰীয়া। ঠাণ্ডা বতাহ বলি আছে। অলপ আওহতীয়া এই ঠাইখিনি ৰাস্তাৰ পৰা। সেয়েহে কোনো নাহেই এই ফাললৈ। অলপ দূৰত এজন মাছমৰীয়াই মাছ মাৰি আছিল। নদীখনৰ কাষত মাছমৰীয়াজনক মাছ মাৰি থকা প্ৰায়ে দেখোঁ। বাৰে বাৰে খেৱালি জাল নদীৰ বুকুত মাৰিছে, আজি কিন্তু এবাৰো মাছ অহা নাই। এবাৰ দ-পানীত, এবাৰ বাম পানীত জাল পেলাইছে ন ন ভংগীত। মাছমৰীয়াজনে সঁচাকৈ আকৰ্ষিত কৰিলে। মাছ মৰাৰ ন ন ভংগীৰ কাৰণে নহয়, মাছ নাপাই ও মাছ মাৰিবলৈ নেৰাৰ বাবেহে! হাবিখিনি পাৰ হৈ মাছমৰীয়াজনৰ কাষ পালোঁগৈ!\nল’ৰা: খুড়া মাছবোৰ গুছি গ’ল আজি।\nমাছমৰীয়া: তাকেই আজি মাছেই অহা নাই।\nল’ৰা: কেতিয়াবা মাছ নাপাই ঘৰলৈ খালি হাতে যাব লগা হৈছেনে?\nমাছমৰীয়া: কেতিয়াও নাই ।\nল’ৰা: তাৰমানে আজিও মাছ পাবই!\nমাছমৰীয়া: পামেই !\nল’ৰা: ইমান বিশ্বাস কেনেকৈ ?\nমাছমৰীয়া: মনৰ কথা !\nল’ৰাঃ এইবাৰো নাহিল মাছ!\nমাছমৰীয়াঃ কোনো কথা নাই। আকৌ পেলাম জাল। কি জানা ভাইটি, আমাৰ দৰে মাছমৰীয়াই জাল পানীত পেলালে আশাবোৰ সদায় বাঢ়ি যায়। সৰু মাছ লাগিলে আশা আৰু বাঢ়ে, কিজানি পিছৰ বাৰ আগৰ বাৰতকৈ ডাঙৰ মাছ লাগে! সেই আশাতেই বাৰে বাৰে জাল পানীত পেলাওঁ।\nল’ৰা: মাছ নাহিলে?\nমাছমৰীয়া: হাঃ হাঃ মাছ নাহিলে আশা আৰু বাঢ়ে হে!\nল’ৰা: কেনেকৈ ?\nমাছমৰীয়া: মাছে মাছমৰীয়াক জীয়াই নাৰাখে নহয়। আশাই হে আমাক জীয়াই ৰাখিছে৷\n« জয় ভোলা নাথ – জিমি শইকীয়া\nকৌতুক – ইফতিকাৰ হুছেইন »\nবৰ ভাল লাগিল কাহিনী দুইটাই


FACT CHECK: ফটোত দেখা ব্যক্তিগৰাকী ফেশ্বন ডিজাইনাৰ কীৰজিদা ৰড্ৰিগুৱেজ নহয়! - Factcrescendo Assamese\nInternational Medical Misleading\nশেহতীয়াভাৱে ফেচবুকত এগৰাকী কৰ্কট ৰোগত আক্ৰান্ত হৈ প্ৰান হেৰুওৱা মহিলাৰ এক দীঘলীয়া প্ৰেৰণামূলক বৰ্তব্য সম্বলিত পোষ্ট ভাইৰেল হৈছে। পোষ্টটোত এগৰাকী মহিলাৰ এখন ফটোও লগোৱা হৈছে, যিখনত মহিলাগৰাকী হাস্পতালত ভৰ্তি হৈ থকা দেখা গৈছে।\nফেচবুক ব্যৱহাৰকাৰী আব্দুল হাছিবে ২০২০ চনৰ ২৬চেপ্তেম্বৰত দিনৰ ১২ বাজি ৩৯মিনিটত এই পোষ্টটো দিছিল।-\n“এবাৰ পঢ়িবলৈ অনুৰোধ জনালোঁ,,\nবিশ্ব বিখ্যাত ফেশ্বন ডিজাইনাৰ, লেখক #কিৰজিদা #ৰ’#ড্ৰিগুৱেজ #পাকস্থলীৰ #কেন্সাৰত মৃত্যু হোৱা আগত তেখেতৰ কিছু নিজস্ব অনুভৱ লিখি গৈছে,,,এইখিনি এতিয়া গোটেই বিশ্বতে বহু চৰ্চিত মূল্যৱান কথা,,, কিৰজিদাৰ জন্ম হৈছিল1978 চনত নিউ জাৰ্চি আমেৰিকাত আৰু মৃত্যু হয় 2018 চনত আমেৰিকাৰ নিউ জাৰ্চিত,,,তেখেতে লিখি যোৱা কথাখিনি এনেধৰণৰ:=\n👉1)মোৰ গেৰেজত বিশ্বৰ আটাইতকৈ দামী ব্ৰেণ্ডৰ গাড়ী পৰি আছে।কিন্তু মই এতিয়া হাস্পতালৰ হুইল চেয়াৰত আৱদ্ধ।\n👉2)মোৰ ঘৰত বিশ্বৰ আটাইতকৈ দামী কাপোৰ,জোতা,দামী দামী অনেক বস্তু পৰি আছে,কিন্তু এতিয়া মই হাস্পতালত এখন সাধাৰণ কাপোৰ লৈ বিছনাত পৰি আছোঁ।\n👉3)বেংকত মোৰ অলেখ টকা আছে,কিন্তু সেই টকাই মোক আজি একো সহায় কৰিব পৰা নাই।\n👉4)মোৰ ঘৰটো এটা ৰাজ কাৰেঙৰ(Castle)ৰ দৰে,কিন্তু আজি মই হাস্পতালৰ এখন সৰু বিছনাত পৰি আছোঁ।\n👉5)মই এখন পঞ্চ তাৰকা হোটেলৰ পৰা আন এখন পঞ্চ তাৰকা হোটেললৈ ঘূৰি ফুৰিছিলোঁ,কিন্তু আজি মই হাস্পতালত এটা লেবৰপৰা আন এটা লেবলৈ পৰীক্ষাৰ বাবে দৌৰি ফুৰিছোঁ।\n👉6)মোৰ অ’টগ্ৰাফ ল’বলৈ হেজাৰজনে ভিৰ কৰিছিল,কিন্তু আজি মোৰ অ’টগ্ৰাফ ডাক্তৰে প্ৰেছক্ৰিপশ্যন ৰূপে লিখে।\n👉7)মোৰ চুলিৰ যতন লৈছিল সাত গৰাকী বিউটিচিয়ানে,কিন্তু আজি মোৰ মূৰত চুলি নাই।\n👉8)মোৰ ব্যক্তিগত হেলিকপ্টাৰত গোটেই বিশ্ব ঘূৰি ফুৰিছিলোঁ কিন্তু আজি মোক হাস্পতালত এঠাইৰপৰা আন এঠাইলৈ নিবলৈ দুজন মানুহৰ সহায়ৰ প্ৰয়োজন।\n👉9)মোৰ ঘৰত বিশ্বৰ আটাইতকৈ দামী খাদ্য পৰি আছে কিন্তু মোৰ আজি খাদ্য দুটা পিল আৰু ৰাতি অলপ নিমখীয়া পানী,, এই ঘৰ,গাড়ী,হেলিকপ্টাৰ,আচবাব, অসংখ্য বেংক একাউণ্ট, খ্যাতি, যশস্যা,একোৱেই মোক সহায় কৰিব পৰা নাই।শেষত তেখেতে কৈছে:=I’m going to be Nothing is more true than death.”\nহে মোৰ অহংকাৰী দাম্ভিক লোকসকল,তোমালোকে মিছাই কিয় ৰূপ সৌন্দৰ্য্য ঘৰ গাড়ী স্বাৰ্থক লৈ মিছা ফাঁকি ষড়যন্ত্ৰ চক্ৰান্তত কিয় লিপ্ত হৈ আনক আঘাত কৰিছা।মৃত্যুৰ শষ্যাত সকলো অসাৰ হৈ দেখা দিব।পাৰিলে আনক সহায় কৰা নহ’লে আঁতৰত থাকা,অপকাৰ নকৰিবা।\nএই পোষ্টটো আমাৰ হাতলৈ অহালৈ ১৮বাৰ শ্বেয়াৰ কৰা হৈছে।\nফটোখনত থকা মহিলাগৰাকী সচাকৈয়ে বিশ্ব বিখ্যাত ফেশ্বন ডিজাইনাৰ, লেখক কীৰজিদা ৰড্ৰিগুৱেজ হয়নে? আহক সত্যাসত্য জানো।\nপ্ৰথমে আমি প্ৰাসংগিক কেইটামান শব্দ লৈ গুগল চাৰ্ছ কৰি চালো আৰু আমি দেখিলো যে কীৰজিদা ৰড্ৰিগুৱেজ সেই ফটোখনত দেখা মহিলাগৰাকীৰ দৰে দেখাত নহয়। আমি তেওঁৰ ইনষ্টাগ্ৰাম প্ৰোফাইলটোও পালো আৰু দেখিলো যে তেওঁ এগৰাকী ফেশ্বন ব্লগাৰ আছিল।\nআমি লগতে কিছুমান বাতৰিও পালো যত উল্লেখ কৰা আছিল যে ৰড্ৰিগুৱেজে তেওঁৰ ইনষ্টাগ্ৰামত এই মন্তব্য কৰিছে বুলি পোষ্টটোত উল্লেখ কৰা হৈছে।\nকিন্তু আমি যেতিয়া সত্যাপন কৰিব চালো, আমি দেখিলো যে তেওঁ ইনষ্টাগ্ৰামত তেনেকুৱা একো কথা উল্লখ কৰা নাই।\nআমি কেইবাটাও লেখা পালো। যত লিখা আছিল যে ২০১৮ চনৰ চেপ্তেম্বৰত তেওঁ পাকস্থলীৰ কৰ্কট ৰোগত আক্ৰান্ত হৈ মৃত্যু মুখত পৰিছিল।\nইয়াৰ পিছত আমি পোষ্টটোত থকা মহিলাগৰাকীৰ ফটো লৈ গুগল ৰিভাৰ্ছ ইমেজ ছাৰ্ছ কৰি আন এগৰাকী কৰ্কট ৰোগীৰ এটা ব্লগ লেখা পালো।\nফেক্ট চেক কৰি পোৱা ফলাফল অনুসৰি পোষ্টটোত থকা মহিলাগৰাকী ফেশ্বন ডিজাইনাৰ আৰু ব্লগাৰ কীৰজিদা ৰড্ৰিগুৱেজ নহয়। পোষ্টটো বিভ্ৰান্তিকৰ।\nTitle:ফটোত দেখা ব্যক্তিগৰাকী ফেশ্বন ডিজাইনাৰ কীৰজিদা ৰড্ৰিগুৱেজ নহয়!\nTagged Fashion BloggerFashionistaInstagram InfluencerKayrzayda RodriguezStomach Cancerকীৰজিদা ৰড্ৰিগুৱেজ\nFACT CHECK: এই চিকিৎসকজন ক’ভিড ৰোগীৰ কিডনী বিক্ৰী কৰাৰ বাবে গ্ৰেপ্তাৰ হোৱা নাছিল!\nফটোত দেখা ব্যক্তিগৰাকী হিমালয়া ড্ৰাগ কোম্পানীৰ মালিক নহয়।\nNovember 6, 2021 November 6, 2021 Manjori Borkotoky\nFACT CHECK: এই ভাইৰেল ফটোখন বৰ্তমান আতংকৰ সৃষ্টি কৰি থকা কৰ’ণা ভাইৰাছ মহামাৰীৰ সময়ৰ নহয়!\nApril 9, 2021 April 9, 2021 Manjori Borkotoky\nOctober 14, 2021 January 14, 2022 Manjori Borkotoky


গুড-নিউজ (ৰঞ্জন জ্যোতি বৰ্মন) - সাহিত্য ডট অৰ্গ\nগুড-নিউজ (ৰঞ্জন জ্যোতি বৰ্মন)\nত্ৰিদীপৰ মনটো কেনে লাগিল সি নিজেই বুজিব নোৱাৰিলে। মায়াৰ লগত পতা কথাখিনি আকৌ এবাৰ সি মনত পেলাব ধৰিলে।\nমায়াৰ বিয়াত সি দূৰৈত আছিল। বিয়াৰ দিনাখন তাৰ অলপ দুখ লাগিছিল, তথাপি মায়া আৰু তাৰ সম্পৰ্কটোৱেই এনেকুৱা আছিল যে তাইৰ বিয়াত সি দুখ কৰিবলগীয়া বিশেষ একো কাৰণ নাছিল। যি হ’লেওঁ তাহাঁতৰ মাজৰ ইমানদিনৰ ঘনিষ্ঠতা, অলপ মৰম, মনত তাইলৈ জগা তাৰ অলপ প্ৰেম-প্ৰেম ভাৱ, কামনা…, সেইখিনিয়ে তাৰ মনটো অলপ খুছিছিল। মায়াই তাক কৈছিল- চোৱা, আমি দুয়ো জানো ভাল বন্ধু হৈ থাকিব নোৱাৰোঁ?\nতাতকৈ সকলো দিশতে উচ্চ মায়াক নিজৰ কৰি লোৱাৰ সপোন দেখাও তাৰ বাবে এটা সপোন যেনেই আছিল।\nঅভিনেত্ৰীসূলভ ‘গ্লেমাৰে’ৰে মায়াই সেই সময়ত তাহাঁতৰ চহৰখনত ৰূপৰ জুই জ্বলাইছিল। সেই ৰূপৰ মায়াৰে মায়াই প্ৰতিপত্তিশীল ধনী ব্যৱসায়ী অনুৰাগ বৰুৱাৰ লগত বিয়া হৈ গ’ল। বিয়াৰ পিছতো তাই তাৰ লগত যোগাযোগ ৰক্ষা কৰিছিল। ত্ৰিদীপে তাইৰ অনুৰোধত সিহঁতৰ ঘৰত কেইবাদিনো আতিথ্য গ্ৰহণ কৰিছিল। তাহাঁতৰ সম্পৰ্কটো সহজ আৰু বন্ধুত্বসূলভ হৈ পৰিছিল।\nহঠাতে মায়াৰ পৰা এই আচৰিত প্ৰস্তাৱটো পাই সি আচৰিত হৈছিল। দুৰ্ঘোৰ উত্তেজনা এটা আৰম্ভ হৈছিল তাৰ মনত। বন্ধুত্বৰ বাহিৰেও তাৰ যে মায়াৰ সৈতে কিবা উপায়ে ভবিষ্যতে সম্পৰ্ক স্থাপন হ’ব সি ভুলটো ভবা নাছিল।\nবিভিন্ন সময়ত মায়াৰ ঘৰৰ আতিথ্য লোৱা তাক মায়াই আজি তাৰ পৰা মাতৃত্বৰ আতিথ্য ভিক্ষা কৰিছে। অজস্ৰ ক্ষমতাৰে বলীয়ান তাইৰ স্বামী অনুৰাগ বৰুৱাৰ সন্তান জন্ম দিয়াৰ ক্ষমতা নাছিল। অতি-আধুনিক আই.ভি.এফ. পদ্ধতি প্ৰয়োগেৰেও সুফল নোপোৱা মায়া আজি তাৰ ওচৰত সন্তান ভিক্ষা-প্ৰাৰ্থী।\nজোৎস্নাই ছবিখন বেৰত লগাই উঠি দূৰৰ পৰা এবাৰ চালে। পেট পেলাই হাঁহি থকা এটা শিশুৰ ছবি। ঠিকেই আছে, ছবিখন বিচনাত শুলেও দেখা পোৱা যাব-তাই ভাবিলে। ৰৈ পেলাই এবাৰ তাই আইনাৰ আগত নিজৰ চেহেৰাটো চালে, আইনাত নিজৰ মুখখন চাই এটা হাঁহি মাৰি তাই আগফালৰ বাৰাণ্ডালৈ ওলাই গ’ল। দিব্যই সুধিলে-বাইদেউ, টাবকেইটাত মাটি ভৰোৱা হ’ল। ফুলৰ পুলিকেইটা এতিয়াই ৰুৱনে? ও-বুলি জোৎস্নাই টাবকেইটাৰ ওচৰত বহি লৈ পুলিকেইটা ৰুৱলৈ যো-যা কৰিলে।\nদিব্য জোৎস্নাৰ মাকহঁতৰ ঘৰৰ কাষৰে ল’ৰা। এতিয়া সি সিহঁতৰ লগতে একেলগে থাকে। তাত থাকি সি এখন দোকানত ইলেক্ট্ৰিচিটিৰ কাম শিকি আছে। জোৎস্নাহঁতৰ বিভিন্ন ঘৰুৱা কামত সহায় কৰি দিয়ে সি। জোৎস্না আৰু ত্ৰিদীপৰ সংসাৰৰ আধা কাম সিয়েই কৰি দিয়ে। ত্ৰিদীপ আৰু জোৎস্নাই ভায়েকৰ দৰে মৰম কৰে তাক।\n-বাইদেউ, ফুলবোৰ ডাঙৰকৈ ফুলিবনে? সি সোধে।\n-ও ফুলিব, পুলিকেইটা হাইব্রীড হয় নহয়।\n-হাইব্রীড মানে কি বাইদেউ?\n-হাইব্রীড মানে, ফুলৰ এটা প্ৰজাতি আন বেলেগ এটা প্ৰজাতিৰ সৈতে সংকৰণ কৰি উন্নত মানৰ এটা জাত সৃষ্টি কৰা, মানে, – জোৎস্নাই কেনেকে বাখ্যা কৰি দিব্যক বুজাব ভাবি নাপায় মনে মনে ৰ’ল।\nত্ৰিদীপে ফুল ভাল পায়, এইটো তাইৰ চখৰ সৈতে মিলি যোৱা- ভাবি ভাবি জোৎস্নাই গুণ-গুণাই পুলিকেইটাৰ গুৰিত লাহে লাহে মাটি খচি দিয়ে।\nফুল ফুলাৰ চিন্তাৰ লগতে ত্ৰিদীপ আৰু তাইৰ জীৱনলৈ আহিব ওলোৱা ভবিষ্যতৰ ফুল-কোমল অতিথিজনৰ কল্পনাত তাই মগ্ন হৈ পৰে।\nআহিব চাগে এইবাৰ অতিথিজন। গা-ধুৱাৰ কেইবাদিনো পাৰ হৈ গৈছে। ত্ৰিদীপে জানে কথাটো। তাৰ চকুতো নতুন আলহীৰ অপেক্ষাৰ উৎকন্ঠা।\nত্ৰিদীপ গুৱাহাটীলৈ গৈছে, দুদিন হ’ল আজি। অহাকালি উভতা কথা। সি ঘৰ আহি পাই নতুনকৈ ৰোৱা ফুল পুলিকেইটা ঠন ধৰি উঠা দেখি কিমান যে ভাল পাব।\n-দে দে দিব্য, গোবৰখিনি গুৰি কৰি দেচোন। জোৎস্না ব্যস্ত হৈ পৰিল।\nত্ৰিদীপ ৰৈ আছে। পৰীক্ষা এটাৰ ফলাফললৈ সি বাট চাই আছে। সি বুজিব পৰা নাই, এইবোৰ পৰীক্ষা কেলেই দৰকাৰ হয়। সি নিজেই দেখোন এইবোৰ পৰীক্ষাৰ এটা মস্ত ৰিজাল্ট। অৱশ্যে সি মায়াক কোৱা নাই যে সি আৰু জোৎস্না ইতিমধ্যে সন্তান অপেক্ষাৰত। সি মায়াক এইবোৰ কৰাৰ দৰকাৰ নাই বুলি কৈছিল যদিও মায়াই নামানিলে। তালৈ টেষ্ট কেইটিমানৰ এখন লিষ্ট পঠিয়াই দিছে, লগতে ক্লিনিকৰ নাম আৰু ঠিকনা। ইতিমধ্যে তাৰ বেংক একাউন্টত তাই পঞ্চাশ হাজাৰ টকা জমা কৰি দিছে।\nপৰীক্ষাৰ ফলাফলটো ঠিকে থাকিলে সি এদিন মায়াৰ আতিথ্য লবলৈ তাইৰ ঘৰলৈ যাব লাগিব। নহয়-নহয়, মায়াৰ ঘৰলৈ যাব যদিও আচলতে এইবাৰ সি অতিথি নহ’ব। মায়াৰ ঘৰত মায়া নিজেই এইবাৰ অতিথি হ’ব। সুন্দৰ সুগঢ়ী মায়াৰ চেহেৰাত এতিয়ালৈ বয়সৰ এটা আঁচোৰো পৰা নাই। তাইৰ চেহেৰাত এতিয়াও হাজাৰ নিশাৰ মায়া সানিবলৈ, হাজাৰজনক উতলা কৰিব পৰা ক্ষমতা মূৰ্তমান। তাই যে এতিয়াওঁ তাৰ বাবে আকাংক্ষিতা…, মনটো তাৰ চঞ্চল হৈ পৰিল।\nতাইৰ স্বামী অনুৰাগ বৰুৱাৰ কথা ভাবিলে। বৰুৱালৈ তাৰ বেদনা জাগৃত হ’ল। সি মায়াক সুধিছিল-বৰুৱাই কথাবোৰ কেনেকে ল’ব। তাই উত্তৰ দিছিল-তেওঁ মান্তি হৈছে, তুমি আৰু বিশেষ একো ভাবিব নালাগে। তাক সিহঁতৰ পৰিয়ালৰ আৰু অধিক ব্যক্তিগত পৰ্যায়লৈ তাই নিব বিচৰা নাছিল। তাৰ মনে মনে হাঁহি উঠিছিল। মানুহৰ ব্যক্তিগত বোলা কথাটোৱো যে আৰু! ক’ত, কেনেকৈ, কোনে যে কাৰ পৰা কথা আঁৰ কৰিবলৈ বিচাৰে!\nমায়াই সিহঁতৰ মাজত হ’ব লগা চুক্তিখনৰ চৰ্ত্তখিনিৰ ওপৰত গুৰুত্ব দিছিল। একান্ত গোপনীয়তা আৰু অন্যান্য সাধাৰণ কিছুমান চৰ্ত্ত, যিবোৰ তাৰ ব্যক্তিগত জীৱনত অদৰকাৰী আৰু অদূৰ ভৱিষ্যতত কোনো প্ৰভাৱ পেলাব নোৱাৰাকৈ বহু দূৰৈৰ আছিল। সি চৰ্ত্তবোৰ মানি লৈছিল।\nকথাটো শুনাৰ প্ৰথম দিনৰ পৰাই ত্ৰিদীপৰ মনত এখন ছবিয়ে ঢৌ তুলি আছিল- অনুজ্জ্বল পোহৰত দুটা যুগ্ম দেহৰ ছবিয়ে ৰং খেলি থকাৰ ছবি। মায়ালগা এক নতুন ৰসেৰে আস্বাদিত হ’বলৈ সি উদ্বাউল হৈ পৰিছিল দিনে দিনে।\nত্ৰিদীপে অংকবোৰ মিলাব পৰা নাই। সকলো অমিল হৈ পৰিল। তাৰ মূৰটো যেন ঘূৰাই গ’ল। ঘৰলৈ উভতাৰ পথত হাইৱেৰ কাষৰ ধাবা এখনত বহি লৈ জীৱনত প্ৰথম বাৰৰ বাবে গলত ৰ’-পেগ ঢালিছে।\nমেডিকেল ৰিপ’ৰ্ট মতে সি পিতৃ হোৱাৰ যোগ্যতা নাই। হ’বই নোৱাৰে। তেন্তে সি কেনেকৈ দেউতাক হ’বলৈ ওলাইছে। জোৎস্না কেনেকৈ ‘কনচিভ’ হ’ল। কিন্তু ডাক্তৰেতো তাক বিভিন্ন ৰিপোৰ্ট দেখাই-মেলাই ভালকৈয়ে বুজাই দিলে। ৰিপোৰ্টমতে সি কোনোমতেই পিতৃ হ’ব নোৱাৰে। বিখ্যাত ‘ইনফাৰ্টিলিটি’ৰ বিশেষজ্ঞ চিকিৎসকজনে তাৰ বুকুত যেন চুৰিহে সুমোৱাই দিলে। ইমানগাল পৰীক্ষা-নিৰীক্ষাৰ অন্তত ডাক্তৰে তাক ভালকৈ বুজাই দিছে যে পিতৃত্ব লাভৰ বাবে সি অনুপযোগী।\nকিন্তু জোৎস্না অন্তঃসত্বা হ’ল কেনেকৈ? সি যেন পাগল হৈ যাব এতিয়া। সি আৰু পেগ ল’লে। জোৎস্না তেন্তে কি? তাই তাক বিশ্বাসঘাটকতা কৰিলে? কাৰ লগত? তাৰ দিব্যলৈ মনত পৰিল। হয়, ‘কালপ্ৰিট’টো সিয়েই হ’ব।\nত্ৰিদীপে নিজেই মায়াৰ সৈতে গোপনে কি কৰিব গৈছিল তাক পাহৰি গ’ল। সি কেৱল ভাবিলে- জোৎস্নাই তাক বিশ্বাসঘাটকতা কৰিলে!\nতাই এটা বিশ্বাসঘাতক…..!!\nবটলটো ডাঙি লৈ গোটেইটো সি মুখত ঢালি দিলে।\nড্ৰাইভাৰৰ মাতত ত্ৰিদীপে সাৰ পালে। ওৰেটো ৰাষ্টা বমি কৰি কৰি আহি গাড়ীতে কেতিয়া টোপনি গ’ল সি মনত কৰিব নোৱাৰিলে। দুৰ্বল খোজেৰে আহি সি বাৰাণ্ডাত ভৰি থলেহি। কোনোমতে ‘কলিংবেল’টো বজাই ঢলংপলংকৈ সি থিয় দি ৰ’ল।\nকেইবা মিনিট পাৰ হ’ল, দুৱাৰ খুলিবলৈ কোনো সাৰসুৰ নাই।\nমূৰতো তাৰ টিংটিঙাই উঠিল।\nছবিখন ভাহি আহিল -অনুজ্জ্বল পোহৰত দুটা যুগ্ম দেহৰ ৰং খেলা ছবি…..।\nসি পাগলৰ দৰে দুৱাৰত ভুকুৱাব ধৰিলে।\nখটক্-কৈ দুৱাৰখন খোলা গ’ল। জোৎস্নালৈ সি পোনে পোনে চালে-মেলা চুলি, কাপোৰ কানি অসংযত, কোনো ঠিক-ঠাক নাই।\n-টোপনিয়ে আহিছিল পায়, ইপিনে টিভিটোৱো চলি আছিল, শুনিয়ে পোৱা নাছিলোঁ।\nতাইলৈ এবাৰ চাই সি সিহঁতৰ শোৱা কোঠালৈ সোমাই গ’ল। কোঠাত সোমায়ে সি যেন কাৰোবাক বিচাৰিলে। কাকো নেদেখি সি কাষৰ বিচনাখনত বহিব লওতেই জোৎস্নাই প্ৰায় চিঞৰিয়ে ক’লে-সেইখনত নহয়, তাত নবহিবা। ডাঙৰ বিচনাখনত বহা। তাৰ চকুত প্ৰশ্নবোধক ভাব দেখি তাই কলে-বেদ নিউজ, মোৰ আজি অসুবিধা হ’ল।\nমূৰত হাত দি ত্ৰিদীপ বিচনাত বহি পৰিল।\nসি চিন্তা কৰিব ধৰিলে-এইটো যদি বেদ নিউজ হয়, তেন্তে তাৰ বাবে ই এক গুড নিউজ, কাৰণ জোৎস্নাই তাক…..। কিন্তু কেতিয়াবালৈ যদি জোৎস্নাই নিজাকৈ মায়াৰ দৰে গুড-নিউজ এটাৰ প্ৰয়োজন অনুভৱ কৰে, তেন্তে? তেন্তে সেয়া গড-নিউজ হ’ব নে বেদ নিউজ? তাৰ মগজুৱে কাম নকৰা হ’ল। সি বিচনাখনত দীঘল দি পৰিল। মদৰ নিচাই তেতিয়াহে যেন তাৰ মূৰত ধৰিলে।\n← সহোদৰ (অমিতাভ মহন্ত)\nতুমি নাবান্ধিবা খোপা, ও মোৰে প্ৰিয়া (দিগন্ত কুমাৰ ভট্টাচাৰ্য) →\nজীৱনৰ ৰং (মিতালী গোস্বামী)\nবিগ বাজাৰ (মনালিছা শইকীয়া)\nভাল লাগিল,সাম্প্ৰতিক বিষয় বস্তু এটাৰ সুন্দৰ উপস্থাপন যেন লাগিল৷


ভূত (পংকজ চেতিয়া) - সাহিত্য ডট অৰ্গ\nভূত (পংকজ চেতিয়া)\nভূতৰ সৈতে কিন্তু সেইটো মোৰ প্ৰথম সাক্ষাৎ নাছিল। মোৰেই কিবা গ্ৰহ-নক্ষত্ৰৰ দোষ আছে নে কি নাজানো, কিন্তু সৰুৰে পৰা ইতিমধ্যে ভূতৰ সৈতে ৩-৪ বাৰ সাক্ষাৎ হৈছে। আৰু সকলোৱে হেনো ভূত নেদেখে!!!\nএই কাহিনীটো কাৰ্বি আংলং জিলাৰ খটখটীৰ (বোকাজান), মোৰ জন্মস্থানৰ । তেতিয়া মই ২য় বা ৩য় শ্ৰেণীত আছিলোঁ। আমি ঘৰৰ পৰা প্ৰায় ৫ কি: মি: মান আঁতৰৰ এখন বিদ্যালয়ত পঢ়িছিলোঁ ।\nডাঙৰ মামাৰ সৰু ছোৱালীজনী, গীতু প্ৰায় মোৰ সমবয়সীয়া । আমি একেবাৰে নলে-গলে লগা বন্ধু আছিলোঁ। মামা বিদ্যুৎ পৰিষদৰ কৰ্মচাৰী আছিল আৰু আমাৰ প্ৰাথমিক বিদ্যালয়খন মামাৰ কাৰ্য্যালয়ৰ ওচৰতে আছিল । বিদ্যালয় ছুটীৰ পিছত সাধাৰণতে মামাই আমাক মামাৰ ঘৰত স্কুটাৰেৰে থৈ যায়হি। মামাৰ ঘৰত আমি সদায় খুব খেলা-ধূলা কৰোঁ, ঝুলনা খেলোঁ, পথাৰত খোকা-চেপা চাবলৈ যাওঁ। আৰু গধূলি মা বা দেউতাই আহি মোক ঘৰলৈ লৈ যায়হি। মামাৰ ঘৰৰ পৰা আমাৰ ঘৰলৈ ১ কি: মি: মান হ’ব।\nসেই তেনেকুৱা এটা দিনৰে কথা। মামাৰ ঘৰত আবেলি খেলি আছিলোঁ। মোৰ মন গ’ল পথাৰত গৈ খোকা চাবলৈ। সেইদিনা গীতু কিবা কাৰণে মোৰ লগত যোৱা নাছিল।\nমামাহঁতৰ ঘৰৰ পিছফালৰ বাহঁনিখন পাৰ হৈ বিশাল পথাৰখন। তেতিয়া প্ৰায় বিয়লি ২ মান বাজিছে। মামাহঁতৰ ঘৰৰ বাকী মানুহবোৰে ভাত খাই অলপ ককাঁল পোনাই আছিল। মই অকলে গৈ পথাৰখন পালোগৈ।\nএটা এটাকে খোকাবোৰ চাই চাই গৈ আছো, আৰু যি এটা-দুটা মাছ পাইছোঁ, বনগুটি এডালত ওলোমাই লৈছোঁ। তেনেকেই পথাৰৰ আলিয়ে আলিয়ে আগবাঢ়ি গৈ আছো।\nতাক দেখি মই সুধিলোঁ, “ঐ, ক’ত গৈছিলি?? এইফালে ক’ৰ পৰা আহি আছ??”\nসি অলপ দেৰি মোলৈ চালে। তাৰ পিছত কোনো উত্তৰ নিদি মোক গতা মাৰি পথাৰৰ বোকাত পেলাই দিলে। মই লৰালৰিকে উঠি, কান্দি কান্দি পথাৰৰ পৰা দৌৰিবলৈ ধৰিলোঁ । নৱদ্বীপ সিফালেদি আৰু পথাৰৰ মাজলৈ গ’লগৈ। মই আৰু মামাৰ ঘৰলৈ নগৈ, এটা চমু বাটেৰে নিজৰ ঘৰলৈ বুলি লৰ দিলোঁ।\nঘৰ পাবলৈ অকণমান বাকী থাকোঁতে দেখিছোঁ, নৱদ্বীপ সিফালৰ পৰা আহি আছে। মই আচৰিত হলো । সি ইয়াত কেনেকৈ পালেহি!! মই যিটো চমু ৰাস্তাৰে ঘৰ আহিলো, মোতকৈ আগতে সি সেই ঠাই পোৱাৰ কোনো উপায় নাই!!\nতেনেতে নৱদ্বীপে মোক সুধিছে, “সেই আপু, কি হ’ল?? গাত বোকা কেনেকৈ লাগিলে??”\nকিন্তু এইটোও সচাঁ যে, মই যাক দেখিছিলোঁ, সি নৱদ্বীপে আছিল।\nআজিও মই কথাটো চিন্তা কৰোঁ আৰু কোনো ওৰ নাপাওঁ অৱশেষত মই ইয়াকো ভূতৰে নাম দিলোঁ!!!\nএই ঘটনাৰ প্ৰায় ২২ বছৰ হ’ল। বহুত বছৰ পিছত এইবাৰ ঘৰৰ ওচৰত বিহু সন্মিলন চোৱাৰ সুযোগ পালো । আজি-কালি প্ৰায়ে ঘৰৰ পৰা আঁতৰত থাকো কাৰণে আত্মীয়-স্বজন বাদ দি, খটখটীৰ বেছিভাগ মানুহেই মোক চিনি নাপায়। তাতে বিহু চাব যাওঁতে লগ পালো নৱদ্বীপৰ ভায়েক প্ৰদীপক। সি প্ৰায় মোৰ লগৰে আছিল। কথাই কথাই তাক সুধিলোঁ, নৱদ্বীপৰ খবৰ । সি ক’লে, নৱদ্বীপ ২ বছৰ মান আগতে কিবা অসুখ হৈ ঢুকালে!!!


বিহু মেলাৰ নামত ৰমৰমীয়া জুৱা আৰু অশ্লীল নৃত্য , বন্ধ কৰিব নে জিলা প্ৰশাসনে ? – The Northeast Network\nবিহু মেলাৰ নামত ৰমৰমীয়া জুৱা আৰু অশ্লীল নৃত্য , বন্ধ কৰিব নে জিলা প্ৰশাসনে ?\nJanuary 17, 2019 jakir hussainঅসম\nহাটশিঙীমাৰীৰ পৰা খাইৰুজ্জামান ৰাছেলৰ ৰিপৰ্ট, ১৭ জানুৱাৰীঃ-\nৰাজ্যত এতিয়া বিহুৰ বতৰ । সকলোৱে ব্যস্ত হৈ পৰিছে বিহুক লৈ । কিন্তু দক্ষিণ শালমাৰা মানকাচৰ জিলাত বিহুৰ নামত চলিছে কি ? প্ৰায় প্ৰতিটো ঠাইতেই বিহু মেলা পাতিছে । কেৱল বিহু মেলা পতাই উদ্দেশ্য নে ? এনেবোৰ হাজাৰ প্ৰশ্নৰ উদ্ভৱ হৈছে সাধাৰণ জনতাৰ মনত । ভয়ংকৰ সত্য এই যে , বিহু মেলা পাতি কিছুমান অসাধু চক্ৰৱে চলাইছে জুৱা আৰু নৃত্যৰ ৰমৰমীয়া বেহা ।\nযতেই বিহু মেলা পাতিছে , তাতেই আৰম্ভ কৰিছে জুৱা আৰু নৃত্যৰ বজাৰ । এনেকুৱা অবৈধ কাম নকৰিবলৈ দঃ শালমাৰা মানকাচৰ জিলা আমছু আৰু কালাপানী আঞ্চলিক আমছু জিলা প্ৰশাসনক আৰক্ষী বিষয়া লৈ দাবি জনাইছে ৷ কালাপানী আঞ্চলিক আমছুৰ সভাপতি জামাল হুছেইনে নিজৰ প্ৰতিক্ৰিয়া প্ৰকাশ কৰি কয় – বিহুৰ নামত এনেকুৱা ভণ্ডামি কেতিয়াও সমৰ্থন যোগ্য কৰা নহব । আমি জিলা প্ৰশাসনক অনুৰোধ জনাও যে , অতি সোনকালে এনেকুৱা অবৈধ কাম বন্ধ কৰক ।\nদক্ষিণ শালমাৰা মানকাচৰ জিলাৰ আমছুৰ সাধাৰণ সম্পাদক মাইদুল ইছলামে কয় – আমি এনেকুৱা কামক ধিক্কাৰ জনাইছো । বিহুক এনেকৈ বিকৃত ৰুপত উপস্হাপন কৰাটো আমি কেতিয়াও সমৰ্থন নকৰো । সোনকালে এই কামবোৰ জিলা প্ৰশাসনে বন্ধ কৰক । আমাৰ জাতীয় উৎসৱক লৈ এটা দুষ্ট চক্ৰই ব্যৱসা কৰিবলৈ লৈছে । বিহুক বিকৃত ৰুপত উপস্হাপন কৰিব বিচাৰিছে । এনেকুৱা কাম বন্ধ কৰক জিলা প্ৰশাসনে । সমাগত ছাত্ৰ-ছাত্ৰীৰ চুড়ান্ত পৰীক্ষা । এই পৰীক্ষাৰ সময়ত গোটেই ৰাতি উচ্চ স্বৰে মাইক বজাই ছাত্ৰ-ছাত্ৰীৰ পঢ়াত অসুবিধা হৈছে । ইয়াৰ বাবে জিলা প্ৰশাসনে কঠোৰ ব্যৱস্হা লওঁক । প্ৰশাসনে যদি জ্ঞাত নহয় , তেনেহ’লে প্ৰতিটো বিহু মেলাত আহি ইয়াৰ সঠিক তদন্ত কৰক । বিহু মেলাৰ নামত এনেকুৱা কৰিলে উঠি অহা নৱ প্ৰজন্ম ধব্বংসৰ দিশত গতি কৰিব সেয়া নিশ্চিত । গতিকে , মই দক্ষিণ শালমাৰা জিলা প্ৰশাসনক অনুৰোধ জনাও যে , সোনকালে এনেকুৱা বিহু মেলা বন্ধ কৰক । জিলা প্ৰশাসনে কি ব্যৱস্হা লয় , সেয়া হ’ব লক্ষনীয় বিষয় ।\nফুটামাৰীত আমছুৰ কমিটি গঠন ।


হেৰি হেৰি... সাংস্কৃতিক সম্ভোগ! | News Next One\nManjith Kalita's blog\nহেৰি হেৰি... সাংস্কৃতিক সম্ভোগ!\nBy Manjith Kalita0Comments\nসংস্কৃতিৰ গৰিমা নতুবা ঐতিহ্য বিষয়ক বিতৰ্ক বহুদিনীয়া৷ প্ৰাচীন চহকী সাংস্কৃতিক পৰম্পৰাৰ সৈতে আধুনিকতাৰ বিবাদৰো শেষ নাই। একপ্ৰকাৰ সভ্যতাৰ বিৱৰ্তনৰ সময়ৰ পৰা নতুন-পুৰণিৰ সংঘাত চলি আহিছে। ইতিহাসৰ পৰিক্ৰমাই স্পষ্ট কৰিছে যে সভ্যতাই সদায় প্ৰয়োজনীয় উপাদানক আঁকোৱালি লৈ বৰ্জন কৰিছে অপ্ৰয়োজনীয়ক।\nযৌনগন্ধী ইংগিতেৰে সজ্জিত বিহুগীতৰ স্বকীয় মাধুৰ্যৰ ক্ষেত্ৰত অৱশ্যে এনে গীত কোনো ফেক্টৰ নহয়। এইখিনিতে উল্লেখৰ প্ৰয়োজন ’৮০ৰ দশকত এনে ধৰণৰ কথাংশৰে এটি গীত প্ৰচাৰ হৈছিল। কিন্তু তাত নাছিল সম্ভোগৰ ইচ্ছাৰ ইংগিত।\nএই ধৰণৰ সংঘাত সাংস্কৃতিক পৰিমণ্ডলত অধিক প্ৰকট। বিৰাম-বিশ্ৰামহীন জীৱন যাত্ৰাই বিধ্বস্ত কৰা বৰ্তমানৰ সমাজে ক্ষণিক মনোৰঞ্জনৰ বাবে সম্প্ৰতি আদৰণি জনাইছে কৌতুক অনুষ্ঠানক। পিছে বিশুদ্ধবাদীৰ মত ভিন্ন। এনে ধৰণৰ বিষয়সমূহ সময়ৰ সুঁতিৰ তীব্ৰতাই নিৰ্ধাৰণ কৰিব।\nঅসমৰ সাংস্কৃতিক পৰিমণ্ডলত বিহু গীত-নৃত্যৰ পৰিৱৰ্তিত ৰূপক লৈ সংঘাতৰ ইতিহাস প্ৰাচীন৷ বলীউডী ধাৰণাৰ কথাংশ বা সুৰেৰে বিহুৰ পুনৰ্নিমাণ জাতীয় প্ৰতি উত্তৰ- আধুনিকতাবাদী যুক্তিও এই বিষয়ত সুলভ। তদুপৰি কেইবাদশক পূৰ্বেও বিহুৰ যৌনগন্ধী পৰম্পৰাও আছিল বিতৰ্কৰ কাৰণ৷\nতাৰ মাজতে পৰম্পৰাৰ বাণিজ্যকৰণে পৰিস্থিতি নিয়ন্ত্ৰণৰ বাহিৰ কৰিলে। নাৰীদেহৰ সৌন্দৰ্যৰ যৌনগন্ধী ইংগিতেৰে ৰচিত গানৰ সময়লৈ সেয়া আছিল বহুলাংশে সংযত কুচকাৱাজ। পিছে সাম্প্ৰতিক পৰিস্থিতিক কোনোপধ্য সুস্থ নতুবা সংযত সাংস্কৃতিক জাগৰণ বুলিতো কব নোৱাৰিয়েই, ইয়াক অভিহিত কৰিব পৰা যায় চৰম অধঃপতনৰ যাত্ৰা হিচাপেহে।\nকিছুদিন ধৰি এজন অখ্যাত শিল্পীৰ এটা গীত ৰাজ্য তোলপাৰ লগাইছে। গীতটিৰ প্ৰতিজন শ্ৰোতাই ক’ব লাগিব এয়া একপ্ৰকাৰ সাংস্কৃতিক সম্ভোগ। ‘হেৰি হেৰি...’ শীৰ্ষক এই গীতে সংস্কৃতিৰ ভৱিষ্যতৰ বিষয়েও পুনৰ প্ৰশ্নৰ উদ্ৰেক কৰিছে। স্বাভাৱিকতে শ্ৰোতাৰ কৌতূহল হৈছে- এয়া গীতিকাৰৰ স্বভাৱসিদ্ধ ৰচনা নে প্ৰতিভা বিষয়ক দুৰ্বলতা।\nবৰ্তমান ৰাজ্যত খলকনি লগোৱা জনৈক শিল্পী ৰাহুল ডেকাৰ ‘হেৰি হেৰি...’ শীৰ্ষক গীতক কিন্তু উক্ত গানকেইটাৰ বিৱৰ্তনৰ ৰূপ বুলি ক’ব নোৱাৰি। স্বভাৱিকতে প্ৰশ্ন উঠে- এনে কাৰ্যকলাপ অসমৰ চহকী সংস্কৃতিক ধ্বংসৰ বাবে কাৰোবাৰ পৃষ্ঠপোষকতাপ্ৰাপ্ত নেকি! কাৰণ ইতিহাসগতভাৱেও শিল্প প্ৰথম পৰ্যায়ত সংস্থাপনৰ স্থলী হ’ব নোৱাৰে।


ৰাতিপুৱা সোনকালে উঠিব নোৱাৰে? এয়া কৰক৷ - Jeevan Britta\nPublished May 18, 20204:28 pm\nআমি বহুতে বিচাৰে সোনকালে উঠিবলৈ৷ সোনকালে উঠি বেলেগ বেলেগ কাম কৰিবলৈ৷ কিন্তু বিচাৰিলেও সোনকালে উঠাটো সকলোৰে বাবে সম্ভৱ নহয়৷ আমি নানা প্লেন কৰো- কাইলৈৰ পৰা সোনকালে উঠিম, ৫ টা বজাত উঠিম৷ কিন্তু পিছদিনা ৰাতিপুৱা আকৌ একেই- উঠোতে আপোনাৰ ৭ টা, ৮টা বা ৯ টা বাজে৷ কামবোৰ কৰা নহয়, পৰি থাকে৷ দেৰিকৈ উঠি আকৌ আপোনাৰ এলাহ লাগে, ফলত দিনটোৰ আৰম্ভণিও বেয়া হয়৷ আপুনি নানা ধৰণৰ উপায় অৱলম্বন কৰে সোনকালে উঠিবলৈ, কিন্তু বহু ক্ষেত্ৰতে এইবোৰেও কাম নকৰে৷\nকিন্তু এনে হ’বই লাগিব বুলি কোনো কথা নাই৷ যদি আপুনি সোনকালে উঠিব নোৱাৰে তেন্তে এটা সৰু উপায়ে আপোনাক তেনে কৰাত সহায় কৰিব৷ আজি আমি সৰু আৰু সহজ উপায় এটাৰ কথা ইয়াত শিকিম৷\nমেল ৰবিনছৰ মতে আপুনি ৫ চেকেণ্ডৰ এই নিয়মটো অনুসৰণ কৰি ৰাতিপুভা সোনকালে উঠিব পাৰিব৷ আৰু তেওঁৰ নিয়মটো সহজ৷ কি চাও আহক-\nঅর্থাৎ আপুনি কৰিব লাগে মাত্ৰ এই কামটো\nবিচনাৰ পৰা উঠিব মন নগ’লে মাত্ৰ ৫ ৰ পৰা ওলোটাকৈ গাই আহিব লাগে\n৫ ৪ ৩ ২ ১\nআৰু ১ বুলি কোৱাৰ লগে লগে আন একো চিন্তা নকৰি জাপ মাৰি বিচনাৰ পৰা নামি আহিব লাগে৷\nকোনো কথাই আৰু চিন্তা নকৰিব৷ মাত্ৰ ১ পোৱাৰ লগে লগে লৈ থকা কাপোৰখন গুচাই বিচনাৰ পৰা নামি আহক\nআমি এয়া কৰিব নোৱাৰাৰ কাৰণটো হ’ল আমি ৰাতিপুৱা বিচনাৰ পৰা উঠাৰ সময় নানা কথা চিন্তা কৰোঁ, আমি সিদ্ধান্ত এটা ল’ব নোৱাৰোঁ, আমি হেচিটেত কৰো অর্থাৎ আমাৰ দোধৰ-মোধৰ অৱস্থা হয়৷ আপুনি যদি সেই সুবিধাটো নিদিয়ে তেতিয়াহ’লে আপোনাৰ মনটোৱে আপোনাৰ লগত খেলা কৰিব নোৱাৰে৷ আপুনি ৫ ৰ পৰা ১ লৈ মাতিলে আৰু ১ পোৱাৰ লগে লগে উঠি আহিল, মানে আপোনাৰ মনটোৱে চিন্তা কৰিবলৈ, অজুহাত দিবলৈ সময়ে নাপালে৷ গতিকে আপোনাৰ উঠা হ’ব৷\nচেষ্টা কৰি চোৱাত কি আপত্তি?\nকথা আৰু কাম\nPrevious Post ডিগ্ৰীৰ পিছত নিজৰ কেৰিয়াৰ গঢ়াৰ এটা সহজ উপায়\nNext Postসলনি হ’বলৈ ৰৈ থাকে কিয়


Malirid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nMalirid की जानकारी\nMalirid ৰ লাভ আৰু ব্যৱহাৰসমূহ- Malirid Benefits & Uses in Assamese- Malirid ar laabh aaru byavaharsamuh\nMalirid ৰ পালি আৰু সেয়া কেনেদৰে ল'ব- Malirid Dosage & How to Take in Assamese - Malirid ar paali aaru xeya kenedore lobo\nMalirid ৰ পাৰ্শ্চক্ৰিয়াসমূহ- Malirid Side Effects in Assamese- Malirid ar parshwakriyasamuh\nMalirid সংক্ৰান্ত সতৰ্কতাবাণীসমূহ- Malirid Related Warnings in Assamese- Malirid xonkranta xatarkatabanisamuh\nঅইন দৰৱৰ সৈতে Maliridৰ গুৰুতৰ ক্ৰিয়া-প্ৰতিক্ৰিয়া- Severe Interaction of Malirid with Other Drugs in Assamese- Oinor xoite Malirid ar gurutor kriya-pratikriya\nMalirid মতভেদসমূহ- Malirid Contraindications in Assamese- Malirid nishedhsamuh\nMalirid ৰ বিষয়ে সততে সোধা প্ৰশ্নসমূহ- Frequently asked Questions about Malirid in Assamese- Malirid ar bikhoye satate xodha prashnasamuh\nখাদ্য আৰু মদৰ সৈতে Malirid ক্ৰিয়া-প্ৰতিক্ৰিয়া- Malirid Interactions with Food and Alcohol in Assamese- khadya aaru modor xoite Malirid kriya-pratikriya\nMalirid ৰ লাভ আৰু ব্যৱহাৰসমূহ - Malirid Benefits & Uses in Assamese - Malirid ar laabh aaru byavaharsamuh\nMalirid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMalirid ৰ পালি আৰু সেয়া কেনেদৰে ল'ব - Malirid Dosage & How to Take in Assamese - Malirid ar paali aaru xeya kenedore lobo\nMalirid-ৰ উপাদানসমূহ - Malirid Active Ingredients in Assamese - Malirid-ar upadaansamuh\nMalirid ৰ পাৰ্শ্চক্ৰিয়াসমূহ - Malirid Side Effects in Assamese - Malirid ar parshwakriyasamuh\nগৱেষণাৰ ভিত্তিত, Malirid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMalirid সংক্ৰান্ত সতৰ্কতাবাণীসমূহ - Malirid Related Warnings in Assamese - Malirid xonkranta xatarkatabanisamuh\nMalirid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMaliridৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Malirid ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nMalirid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMalirid এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Malirid গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Malirid কি প্ৰভাৱ দেখা গৈছে?\nআপুনি বৃক্ক ৰ ক্ষতিৰ কোনো আশংকা নকৰাকৈ Malirid গ্ৰহণ কৰিব পাৰে।\nযকৃতত Malirid কি প্ৰভাৱ দেখা গৈছে?\nMaliridৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Malirid ৰ কি প্ৰভাৱ দেখা গৈছে?\nMaliridৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Maliridৰ গুৰুতৰ ক্ৰিয়া-প্ৰতিক্ৰিয়া - Severe Interaction of Malirid with Other Drugs in Assamese - Oinor xoite Malirid ar gurutor kriya-pratikriya\nMalirid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMalirid মতভেদসমূহ - Malirid Contraindications in Assamese - Malirid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Malirid লোৱা অনুচিত যাতে -\nMalirid ৰ বিষয়ে সততে সোধা প্ৰশ্নসমূহ - Frequently asked Questions about Malirid in Assamese - Malirid ar bikhoye satate xodha prashnasamuh\nএই Malirid-এ অভ্য়াস বা নিচাৰ সৃষ্টি কৰে নেকি?\nনহয়, Malirid লোৱাটোৱে কোনো আসক্তিৰ সৃষ্টি নকৰে।\nনহয়, Malirid লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Malirid লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Maliridৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Malirid ক্ৰিয়া-প্ৰতিক্ৰিয়া - Malirid Interactions with Food and Alcohol in Assamese - khadya aaru modor xoite Malirid kriya-pratikriya\nখাদ্য আৰু Maliridৰ ক্ৰিয়া-প্ৰতিক্ৰিয়া\nখাদ্যৰ সৈতে Malirid লোৱাটোৱে একো সমস্যাৰ সৃষ্টি নকৰে।\nমদ আৰু Maliridৰ মাজৰ প্ৰতিক্ৰিয়া\nমদৰ সৈতে Malirid সেৱন কৰাটো বিপজ্জনক হ'ব পাৰে।\nMalirid ৰ অনুকল্প - Substitutes for Malirid in Assamese\nMalirid ৰ মূল্য আৰু পেকৰ চাইজ - Malirid Price and Pack Size in Assamese - Malirid ar mulya aaru pakor size\nআপুনি বা আপোনাৰ পৰিয়ালৰ কোনোবাই Malirid লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Malirid ব্যৱহাৰ কৰিছিল নেকি?\nআপুনি কিমান পৰিমাণে Malirid সেৱন কৰিছিল?\nআপুনি Malirid ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Malirid সেৱন কৰে?


ভাতৃসম ল’ৰাজনে বৰ বিষন্ন মনে মোক সুধিছিল কথাটো সচাঁনে? মই উচপ খাই উঠিছিলোঁ। কি? কি ক’লা? কলঙৰ বুকুৰ পৰা তচদ্দুক ইউছুফৰ মৃতদেহ উদ্ধাৰ কৰা হৈছে। এই নিৰ্মম কথাটো তোমাক কোনে ক’লে? এৰা বহুতেই কৈছে, ৰেডিঅ’ই কৈছে, বাতৰি কাকতে কৈছে। মুহূৰ্ততে মোৰ মনৰ মাজত বহুতো স্মৃতি ভাঁহি উঠিল। টুকুৰা টুকুৰ কিছুমান দ্ৰুত ধাৱমান ছবি— যাক ফিল্মৰ ভাষাত কোৱা হয় ‘মন্‌টাজ’। বাপুদা মানে তচদ্দুক ইউছুফৰ সতে মোৰ সম্বন্ধ ফিল্মৰ। ফিল্মৰ মাজেদিয়েই তচদ্দুক ইউছুফৰ সতে মোৰ গভীৰ সম্পক গঢ়ি উঠিছিল। ফিল্ম যিদৰে মোৰ প্ৰাণৰ বন্ধু, বাপুদাও আছিল মোৰ তেজৰ সম্বন্ধ থকা এজন আত্মীয়তকৈও বেছি অপোনজন। তিনিটা বিশেষ ঘটনাৰ বাবেই তচদ্দুক ইউছুফ [ ২৮ ] মোৰ জীৱনৰ স্মতিপটত এজন বিশেষ ব্যক্তি হিচাপে সদায় জিলিকি থাকিব।\nএক— জীৱনত মই প্ৰথম ছিনেমাৰ ছুটিং (দৃশ্য গ্ৰহণ) দেখোঁ। তেজপুৰৰ আমাৰ ভিনদেউহ’তৰ ঘৰত স্বীৰ্গীয় ফণী শৰ্মাদেৱৰ ‘পুৱতি নিশাৰ সপোন’ৰ। ছবিখনৰ নায়ক আছিল বাপুদা। তচদ্দুক ইউছুফক মই জীৱনত প্ৰথম দেখিছিলোঁ মুখত মেক্‌আপৰে এজন ফিল্মৰ অভিনেতা হিচাপে তেজপুৰতেই। সিদিনা।\nLast edited on ২৭ আগষ্ট ২০২০, at ১৪:২৩


সংগীত নাটক - অসমীয়া ৱিকিপিডিয়া\nএই প্ৰবন্ধটোক সংগীত নাটক একাডেমী নামৰ প্ৰবন্ধৰ সৈতে খেলি-মেলি নকৰে যেন।\nভূপালৰ ভাৰত ভৱনত পৰিবেশিত 'ঘাচিৰাম কটোৱাল'\nঊনৈশ শতিকাৰ মহাৰাষ্ট্ৰ\nসংগীত নাটক (ইংৰাজী: Sangeet Natak) হ’ল সংগীতপ্ৰধান নাটক। এনে নাটকত গদ্যৰ সমান্তৰালকৈ গীতৰ ৰূপত থকা কবিতাৰ দ্বাৰাও কাহিনী বৰ্ণনা কৰা হয়। সংগীত-নাটকে মাৰাঠী থিয়েটাৰৰ বিকাশত আৰু তেনেকৈ মাৰাঠী চলচ্চিত্ৰ বা বহল অৰ্থত ভাৰতীয় চলচ্চিত্ৰৰ বিকাশক এক গুৰুত্বপূৰ্ণ ভূমিকা লৈছে। সংগীত-নাটক নটৰাজ বন্দনা, বিশেষকৈ 'সংগীত শকুন্তল' নাটকৰ 'পঞ্চতুণ্ড নৰৰুন্দমলধৰ'ৰে আৰম্ভ হয়। নটৰাজ বন্দনাক নন্দী বা মঙ্গলাচৰণ বা সূচকপদ বুলি কোৱা হয়। ভাৰতীয় শাস্ত্ৰীয় সংগীতৰ ব্যৱহাৰৰ বাবে সংগীত নাটকবোৰ জনপ্ৰিয়। মহাৰাষ্ট্ৰ আৰু কাষৰীয়া অঞ্চলবোৰত নাট্য সংগীতৰ জনপ্ৰিয়তা দেখা যায়।\n1.2 সোণালী যুগ\nসংগীত-নাটকৰ কলাকাৰ দীননাথ মংগেশকাৰ\nবিষ্ণুদাস ভাবেক মাৰাঠী থিয়েটাৰৰ প্ৰৱৰ্তক বুলি গণ্য কৰা হয়। ১৮৪৩ চনত তেওঁৰ দলে প্ৰথমবাৰৰ বাবে মাৰাঠী নাটক 'সীতা সয়ম্বৰ'ৰ প্ৰথম ৰাজহুৱাকৈ প্ৰদৰ্শন কৰে। নাটকৰ সৈতে সংগীতৰ একত্ৰীকৰণ বহু পলমকৈ ১৮৭৯ চনতহে সংঘটিত হয়; যেতিয়া লেখক, প্ৰযোজক ত্ৰিলোকেকৰে তেওঁৰ সংগীতপ্ৰধান 'নল দময়ন্তী' নাটৰ মঞ্চায়ন হয়। এইখনে আছিল মাৰাঠী নাট্যমঞ্চত মঞ্চায়িত প্ৰথম সংগীতপ্ৰধান নাটক। কিন্তু বলৱণ্ত পাণ্ডুৰং কিৰ্লোস্কাৰে,যাৰ জনপ্ৰিয় নাম আন্নাচাহেব কিৰ্লোস্কাৰ, ৩১ অক্টোৱৰ ১৮৪৩ তাৰিখে যেতিয়া পুণেত কালিদাসৰ অভিজ্ঞানম শকুন্তলমৰ আধাৰত ৰচনা কৰা সংগীতপ্ৰধান নাট 'শকুন্তল' মঞ্চস্থ কৰিলে দৰাচলতে তেতিয়াৰ পৰাই সংগীত-নাটকৰ ধাৰা আৰম্ভ হ’ল। 'শকুন্তল'ৰ পাঁচটা খণ্ডত মুঠতে ২০৯টা সংগীতৰ টুকুৰা আছিল। ইয়াৰ সংগীতত আছিল হিন্দুঃস্থানী, কৰ্ণাটকী আৰু সুগম সংগীতৰ উপাদান। প্ৰাৰম্ভিক কালচোৱাত সংগীত-নাটকৰ নাটসমূহৰ বিষয়বস্তু ধৰ্মীয় আছিল। এখন জনপ্ৰিয় নাট 'সংগীত সুভদ্ৰা'ৰ কাহিনী মহাভাৰতৰ পৰা আহৰণ কৰা। কিন্তু এই প্ৰৱণতা সলনি হ’ল- ক্ৰুষ্ণজী প্ৰভাকৰ খাদিলকৰ ৰচিত 'সংগীত মনপমন'ৰ পৰা, য’ত নায়ক ধেৰ্যধৰ আৰু নায়িকা ভামিনীৰ সাহসিকতাক চিত্ৰিত কৰা হৈছে।\nসোণালী যুগ[সম্পাদনা কৰক]\nসংগীত-নাটকৰ ধাৰাই কম সময়ৰ ভিতৰতে জনপ্ৰিয়তা লাভ কৰিলে। ব্ৰিটিছ ৰাজৰ সময়ত সংগীত-নাটকক 'অপেৰা'ৰ সৈতে তুলনা কৰা হৈছিল আৰু ইয়াৰ পৰা স্থানীয় মাৰাঠীসকলে একে ধৰণৰে মনোৰঞ্জন পাইছিল। প্ৰাৰম্ভিক যুগত নাটৰ কাহিনী পৌৰাণিক গ্ৰন্থ ৰামায়ণ, মহাভাৰতভিত্তিক আছিল এই কাহিনীবোৰে সাধাৰণ জনতাক সহজে আকৰ্ষণ কৰিছিল। নাট্যকাৰসকলে সমগ্ৰ গ্ৰন্থখনকে সামৰি লোৱাৰ সলনি ইয়াৰ একো একোটা সৰু কাহিনীহে লৈছিল। জনপ্ৰিয়তা আৰু সফলতাই পৌৰাণিক কাহিনীৰ সলনি পৰীক্ষামূলকভাবে সামাজিক বিষয়ক লৈ নাট ৰচনা কৰাৰ প্ৰৱণতাৰ জন্ম দিলে। উদাহৰণ স্বৰূপে 'সংগীত সাৰদা'ত এজন সত্তৰ বছৰীয়া বিপত্নীক পুৰুষলৈ বিয়া দিয়া এজনী কিশোৰী ছোৱালীৰ অনুভৱক চিত্ৰিত কৰা হৈছে, যিয়ে এক সামাজিক বাৰ্তা কঢ়িয়াই নিছে। ব্ৰিটিছৰ বিৰুদ্ধে বিষোদ্গাৰ কৰা বাবে 'কিচক বধ' নাটখনত নিষেধাজ্ঞা লগোৱা হৈছিল। নাটখনত মহাভাৰতৰ এটা খলনায়কৰ চৰিত্ৰ কীচকক ব্ৰিটিছ শাসকৰ সৈতে তুলনা কৰা হৈছিল। কীচকে শ্লীলতা হানি কৰিব বিচৰা দ্ৰৌপদী আছিল সাধাৰণ ভাৰতীয় ৰাইজৰ সমাৰ্থক।\n১৯৬০ৰ দশকত জীতেন্দ্ৰ অভিষেকীৰ আগমণৰ লগেলগে সংগীত-নাটকত আৰু এটা পৰিবৰ্তন আহিছিল। সংগীত-নাটকৰ জটিল গাঁথনিত সৰলতা অনাৰ ক্ষেত্ৰত অভিষেকীক কৃতিত্ব দিয়া হয়।\n↑ "Marathi Natya Sangeet". http://www.kamat.com/indica/music/natya_sangeet.htm। আহৰণ কৰা হৈছে: 2006-07-02.\n↑ "Celebrating Jayaram Shiledar, the legend of Marathi Sangeet Natak". timesofindia.indiatimes.com › City. Times of India. Dec 6, 2015. https://timesofindia.indiatimes.com/city/pune/Celebrating-Jayaram-Shiledar-the-legend-of-Marathi-Sangeet-Natak/articleshow/50059806.cms.\n↑ "Abhisheki festival from October 26 - Times of India". The Times of India. https://timesofindia.indiatimes.com/city/pune/abhisheki-festival-from-october-26/articleshow/66252246.cms.\n"https://as.wikipedia.org/w/index.php?title=সংগীত_নাটক&oldid=265509"ৰ পৰা অনা হৈছে\nএই পৃষ্ঠাখন ০১ মাৰ্চ, ২০২১ তাৰিখে ০৯:৩৪ বজাত অন্তিম সংশোধন কৰা হৈছিল।


নতুন মন্ত্ৰীসকলৰ বাবে ৰাজ্যসভাত প্ৰধানমন্ত্ৰী মোদীৰ পৰিচয়মূলক বক্তব্য\nPosted On: 19 JUL 2021 3:15PM by PIB Guwahati\nমাননীয় সভাপতি মহাশয়,\nআপুনি মোক এই সদনত মন্ত্ৰীসভাৰ নতুন সদস্যসকলক পৰিচয় কৰাবলৈ নিৰ্দেশ দিছে।\nআজি সদনত এনে এক সুযোগ আহিছে য’ত দেশৰ গাঁৱত বাস কৰি ডাঙৰ-দীঘল হোৱা কৃষক পৰিয়ালৰ সতি-সন্ততিয়ে মন্ত্ৰী হৈ সদনত ভৰি থৈছে। এই সন্মানীয় সদনত তেওঁলোকক পৰিচয় কৰাই দিয়া হৈছে আৰু ইয়াক লৈ কিছুমান লোকে যথেষ্ট কষ্ট পাইছে।\nআজি এই সদনত মহিলা মন্ত্ৰীসকলক পৰিচয় কৰাই দিয়া হৈছে। এয়া কিধৰণৰ মহিলা বিৰোধী মানসিকতা, যাৰ বাবে তেওঁলোকে এই সদনত তেওঁলোকৰ নাম শুনিবলৈও সাজু নহয়? তেওঁলোকৰ সৈতে পৰিচয় হ’বলৈও সাজু নহয়?\nএইবাৰ অনুসূচীত জনজাতিৰ পৰা বৃহৎ সংখ্যক সাংসদ আমাৰ সহমন্ত্ৰী হৈ আহিছে। আমাৰ জনজাতীয় লোকসকলৰ প্ৰতি, এওঁলোকৰ প্ৰতি এনে কি বিদ্বেষৰ ভাৱনা আছে যে এই পৱিত্ৰ সদনত জনজাতীয় মন্ত্ৰীসকলক পৰিচয় কৰোৱা আনুষ্ঠানিক কাৰ্যও তেওঁলোকে পছন্দ নকৰে।\nএই সদনত বৃহৎ সংখ্যক দলিত মন্ত্ৰীক পৰিচয় কৰোৱা হৈছে। তেওঁলোকে দলিত সম্প্ৰদায়ৰ প্ৰতিনিধিসকলৰ নাম শুনিবলৈয়ো সাজু নহয়। দলিতসকলক লৈ গৌৰৱ কৰিবলৈ সাজু নোহোৱা, জনজাতীয় লোকসকলক লৈ গৌৰৱ কৰিবলৈ সাজু নোহোৱা, কৃষকৰ পুত্ৰক লৈ গৌৰৱ কৰিবলৈ সাজু নোহোৱা এইয়া কিধৰণৰ মানসিকতা? মহিলাসকলক গৌৰৱান্বিত কৰিবলৈ সাজু নোহোৱা এই মানসিকতা কি? এইধৰণৰ বিকৃত মানসিকতা সদনত প্ৰথমবাৰৰ বাবে দেখা গৈছে।\nআৰু সেয়েহে মাননীয় সভাপতি মহাশয়,\nআপুনি আমাক এওঁলোকক পৰিচয় কৰোৱাৰ বাবে যি সুযোগ প্ৰদান কৰিলে তাৰ বাবে আমি আপোনাৰ ওচৰত কৃতজ্ঞ। মাননীয় সভাপতি মহাশয়, মন্ত্ৰীসভাৰ নৱনিযুক্ত সদস্যসকলক ৰাজ্যসভাত পৰিচয় কৰোৱা হৈছে বুলি বিবেচনা কৰিব লাগে।\n(Release ID: 1737671) Visitor Counter : 32\nRead this release in: Hindi , English , Urdu , Marathi , Manipuri , Bengali , Punjabi , Gujarati , Odia , Telugu , Malayalam\n(Release ID: 1737671)


Clowin Gm in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Clowin Gm ar byavahar, ppali, parshwakriya, upkaar, kriya-pratikriya aaru satarkatabani\nClowin Gm की जानकारी\nClowin Gm ৰ লাভ আৰু ব্যৱহাৰসমূহ- Clowin Gm Benefits & Uses in Assamese- Clowin Gm ar laabh aaru byavaharsamuh\nClowin Gm ৰ পালি আৰু সেয়া কেনেদৰে ল'ব- Clowin Gm Dosage & How to Take in Assamese - Clowin Gm ar paali aaru xeya kenedore lobo\nClowin Gm ৰ পাৰ্শ্চক্ৰিয়াসমূহ- Clowin Gm Side Effects in Assamese- Clowin Gm ar parshwakriyasamuh\nClowin Gm সংক্ৰান্ত সতৰ্কতাবাণীসমূহ- Clowin Gm Related Warnings in Assamese- Clowin Gm xonkranta xatarkatabanisamuh\nঅইন দৰৱৰ সৈতে Clowin Gmৰ গুৰুতৰ ক্ৰিয়া-প্ৰতিক্ৰিয়া- Severe Interaction of Clowin Gm with Other Drugs in Assamese- Oinor xoite Clowin Gm ar gurutor kriya-pratikriya\nClowin Gm মতভেদসমূহ- Clowin Gm Contraindications in Assamese- Clowin Gm nishedhsamuh\nClowin Gm ৰ বিষয়ে সততে সোধা প্ৰশ্নসমূহ- Frequently asked Questions about Clowin Gm in Assamese- Clowin Gm ar bikhoye satate xodha prashnasamuh\nখাদ্য আৰু মদৰ সৈতে Clowin Gm ক্ৰিয়া-প্ৰতিক্ৰিয়া- Clowin Gm Interactions with Food and Alcohol in Assamese- khadya aaru modor xoite Clowin Gm kriya-pratikriya\nClowin Gm ৰ লাভ আৰু ব্যৱহাৰসমূহ - Clowin Gm Benefits & Uses in Assamese - Clowin Gm ar laabh aaru byavaharsamuh\nClowin Gm তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nClowin Gm ৰ পালি আৰু সেয়া কেনেদৰে ল'ব - Clowin Gm Dosage & How to Take in Assamese - Clowin Gm ar paali aaru xeya kenedore lobo\nClowin Gm-ৰ উপাদানসমূহ - Clowin Gm Active Ingredients in Assamese - Clowin Gm-ar upadaansamuh\nClowin Gm ৰ পাৰ্শ্চক্ৰিয়াসমূহ - Clowin Gm Side Effects in Assamese - Clowin Gm ar parshwakriyasamuh\nগৱেষণাৰ ভিত্তিত, Clowin Gm ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nClowin Gm সংক্ৰান্ত সতৰ্কতাবাণীসমূহ - Clowin Gm Related Warnings in Assamese - Clowin Gm xonkranta xatarkatabanisamuh\nClowin Gm-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nClowin Gm এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Clowin Gm খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nClowin Gm-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Information about safety of Clowin Gm ৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nবৃক্কত Clowin Gm কি প্ৰভাৱ দেখা গৈছে?\nবৃক্ক ৰ ক্ষেত্ৰত Clowin Gmৰ প্ৰভাৱৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে Clowin Gm গ্ৰহণ কৰাৰ ফলত [Organ]ৰ ওপৰত পাৰ্শ্ব-প্ৰতিক্ৰিয়া হবনে নহয় জনা নাযায়।\nযকৃতত Clowin Gm কি প্ৰভাৱ দেখা গৈছে?\nকলিজা ত Clowin Gmৰ প্ৰভাৱৰ বিষয়ে কোনো বৈজ্ঞানিক গৱেষনা নথকাত, Clowin Gmৰ [Organ]ৰ ওপৰত সুৰক্ষাৰ তথ্য উপলব্ধ নহয়।\nহৃদযন্ত্ৰৰ ক্ষেত্ৰত Clowin Gm ৰ কি প্ৰভাৱ দেখা গৈছে?\nহৃদয় ত Clowin Gmৰ প্ৰভাৱৰ বিষয়ে কোনো বৈজ্ঞানিক গৱেষনা নথকাত, Clowin Gmৰ [Organ]ৰ ওপৰত সুৰক্ষাৰ তথ্য উপলব্ধ নহয়।\nঅইন দৰৱৰ সৈতে Clowin Gmৰ গুৰুতৰ ক্ৰিয়া-প্ৰতিক্ৰিয়া - Severe Interaction of Clowin Gm with Other Drugs in Assamese - Oinor xoite Clowin Gm ar gurutor kriya-pratikriya\nClowin Gm তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nClowin Gm মতভেদসমূহ - Clowin Gm Contraindications in Assamese - Clowin Gm nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Clowin Gm লোৱা অনুচিত যাতে -\nClowin Gm ৰ বিষয়ে সততে সোধা প্ৰশ্নসমূহ - Frequently asked Questions about Clowin Gm in Assamese - Clowin Gm ar bikhoye satate xodha prashnasamuh\nএই Clowin Gm-এ অভ্য়াস বা নিচাৰ সৃষ্টি কৰে নেকি?\nনহয়, Clowin Gm লোৱাটোৱে কোনো আসক্তিৰ সৃষ্টি নকৰে।\nClowin Gm লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Clowin Gmয়ে আপোনাক তন্দ্ৰাচ্চন্ন কৰিব পাৰে।\nহয়, চিকিত্সা পৰামৰ্শ অনুসাৰেহে Clowin Gm লওক।\nনহয়, মানসিক ৰোগৰ চিকিত্সাৰ ক্ষেত্ৰত Clowin Gm ব্যৱহৃত নহয়।\nখাদ্য আৰু মদৰ সৈতে Clowin Gm ক্ৰিয়া-প্ৰতিক্ৰিয়া - Clowin Gm Interactions with Food and Alcohol in Assamese - khadya aaru modor xoite Clowin Gm kriya-pratikriya\nখাদ্য আৰু Clowin Gmৰ ক্ৰিয়া-প্ৰতিক্ৰিয়া\nClowin Gm আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Clowin Gmৰ মাজৰ প্ৰতিক্ৰিয়া\nClowin Gm আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nClowin Gm ৰ অনুকল্প - Substitutes for Clowin Gm in Assamese\nClowin Gm ৰ মূল্য আৰু পেকৰ চাইজ - Clowin Gm Price and Pack Size in Assamese - Clowin Gm ar mulya aaru pakor size


Klinz in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Klinz ar byavahar, ppali, parshwakriya, upkaar, kriya-pratikriya aaru satarkatabani\nKlinz ৰ মূল্য আৰু পেকৰ চাইজ - Klinz Price and Pack Size in Assamese\nKlinz की जानकारी\nKlinz ৰ লাভ আৰু ব্যৱহাৰসমূহ- Klinz Benefits & Uses in Assamese\nKlinz ৰ পালি আৰু সেয়া কেনেদৰে ল'ব- Klinz Dosage & How to Take in Assamese\nKlinz-ৰ উপাদানসমূহ- Klinz Active Ingredients in Assamese\nKlinz ৰ পাৰ্শ্চক্ৰিয়াসমূহ- Klinz Side Effects in Assamese\nKlinz সংক্ৰান্ত সতৰ্কতাবাণীসমূহ- Klinz Related Warnings in Assamese\nঅইন দৰৱৰ সৈতে Klinzৰ গুৰুতৰ ক্ৰিয়া-প্ৰতিক্ৰিয়া- Severe Interaction of Klinz with Other Drugs in Assamese\nKlinz মতভেদসমূহ- Klinz Contraindications in Assamese\nKlinz ৰ বিষয়ে সততে সোধা প্ৰশ্নসমূহ- Frequently asked Questions about Klinz in Assamese\nখাদ্য আৰু মদৰ সৈতে Klinz ক্ৰিয়া-প্ৰতিক্ৰিয়া- Klinz Interactions with Food and Alcohol in Assamese\nKlinz ৰ লাভ আৰু ব্যৱহাৰসমূহ - Klinz Benefits & Uses in Assamese\nKlinz তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nKlinz ৰ পালি আৰু সেয়া কেনেদৰে ল'ব - Klinz Dosage & How to Take in Assamese\nKlinz-ৰ উপাদানসমূহ - Klinz Active Ingredients in Assamese\nKlinz ৰ পাৰ্শ্চক্ৰিয়াসমূহ - Klinz Side Effects in Assamese\nগৱেষণাৰ ভিত্তিত, Klinz ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nKlinz সংক্ৰান্ত সতৰ্কতাবাণীসমূহ - Klinz Related Warnings in Assamese\nKlinz-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nKlinz ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nKlinz-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nKlinz এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Klinz গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Klinz কি প্ৰভাৱ দেখা গৈছে?\nKlinzৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Klinz কি প্ৰভাৱ দেখা গৈছে?\nKlinzৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Klinz ৰ কি প্ৰভাৱ দেখা গৈছে?\nহৃদয় ৰ বাবে Klinz ক্ষতিকাৰক নহয়।\nঅইন দৰৱৰ সৈতে Klinzৰ গুৰুতৰ ক্ৰিয়া-প্ৰতিক্ৰিয়া - Severe Interaction of Klinz with Other Drugs in Assamese\nKlinz তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nKlinz মতভেদসমূহ - Klinz Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Klinz লোৱা অনুচিত যাতে -\nKlinz ৰ বিষয়ে সততে সোধা প্ৰশ্নসমূহ - Frequently asked Questions about Klinz in Assamese\nএই Klinz-এ অভ্য়াস বা নিচাৰ সৃষ্টি কৰে নেকি?\nKlinzৰে অভ্যাস গঠনৰ কোনো কথাৰ প্ৰতিবেদন পোৱা নাই।\nKlinz আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, চিকিত্সা পৰামৰ্শ অনুসাৰেহে Klinz লওক।\nKlinz য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Klinz ক্ৰিয়া-প্ৰতিক্ৰিয়া - Klinz Interactions with Food and Alcohol in Assamese\nখাদ্য আৰু Klinzৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Klinz ল'ব পাৰে।\nমদ আৰু Klinzৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Klinz লোৱাৰ পাৰ্শ্চক্ৰিয়াৰ বিষয়ে তথ্য নাই।\nKlinz ৰ অনুকল্প - Substitutes for Klinz in Assamese\nআপুনি বা আপোনাৰ পৰিয়ালৰ কোনোবাই Klinz লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Klinz ব্যৱহাৰ কৰিছিল নেকি?\nআপুনি কিমান পৰিমাণে Klinz সেৱন কৰিছিল?\nআপুনি Klinz ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Klinz সেৱন কৰে?


জোন অফ আৰ্ক - অসমীয়া ৱিকিপিডিয়া\nজোন অফ আৰ্ক (Joan of Arc, ফৰাচী: Jeanne d'Arc উচ্চাৰণ: [ʒan daʁk]; প্ৰায় ১৪১২ – ৩০ মে’৷ ১৪৩১ ), অন্য নাম "The Maid of Orléans" (ফৰাচী: La Pucelle d'Orléans), এগৰাকী ফৰাচী বিৰংগনা আৰু ৰোমান কেথ’লিক মনিষী৷ ফ্ৰান্সৰ এশবছৰীয়া যুদ্ধ (Hundred Years' War)-ৰ সময়ত তেওঁ লোৱা গুৰুত্বপূৰ্ণ ভূমিকাৰ বাবে জোন অফ আৰ্ক বিশ্ববিশ্ৰুত৷\nমনিষী জোন অফ আৰ্ক\n১৫ শতিকাৰ জোন অফ আৰ্কৰ এখন প্ৰতিছবি\nস্বহীদ আৰু পবিত্ৰ কুমাৰী\nJeanne d'Arc (আধুনিক ফৰাচী ভাষা)\nডমৰেমি, Duchy of Bar, ফ্ৰান্স সাম্ৰাজ্য\n৩০ মে' ১৪৩১ (বয়স প্ৰায় ১৯ বছৰ)\n১৮ এপ্ৰিল ১৯০৯, ছেইণ্ট পিটাৰ্ছ বেছিলিকা, ৰোম by Pope Pius X\n১৬ মে' ১৯২০, ছেইণ্ট পিটাৰ্ছ বেছিলিকা, ৰোম by Pope Benedict XV\nজোন অফ আৰ্কে উত্তৰ-পূব ফ্ৰান্সৰ ডমৰেমি (Domrémy) নামৰ ঠাইত এটা কৃষক পৰিয়ালত জন্মগ্ৰহণ কৰিছিল৷ কিংবদন্তী অনুসৰি তেওঁ মনীষী মাইকেল আৰু মনিষী মাৰ্গাৰেটৰ পৰা সপ্তম চাৰ্লছৰ প্ৰতি সহায় আৰু সহযোগিতা আগবঢ়াই ফ্ৰান্সক ইংলেণ্ডৰ কবলৰ পৰা ৰক্ষা কৰাৰ নিৰ্দেশনা লাভ কৰিছিল৷ ৰজা চাৰ্লছে জোন অফ আৰ্কক সাহায্য সৈন্যৰ লগতে অৰলেনছৰ যুদ্ধভূমিলৈ প্ৰেৰণ কৰিছিল৷ জোন অফ আৰ্কে সাহসিকতাৰে যুদ্ধ কৰি এই ভূমি নদিনৰ ভিতৰতে মুকলি কৰিবলৈ সক্ষম হৈছিল৷ ইয়াৰ পিছত অন্য কেইবাখনো যুদ্ধত জয়লাভ কৰি চাৰ্লছে পুনৰ ক্ষমতা লাভ কৰে আৰু ফ্ৰান্সক ব্ৰিটিছ শাসনৰ পৰা মুক্ত কৰে৷\n১৪৩০ চনৰ ২৩ মে’ত জোন অফ আৰ্কক ইংৰাজৰ সহযোগী ফৰাচী কেইগৰাকীমানৰ এটা গোট (Burgundian faction) Compiègne নামৰ ঠাইখনত বন্দী কৰে৷ পিছত তেওঁক ইংৰাজৰ হাতত গতাই দিয়া হয়৷ তেওঁক বিভিন্ন অপৰাধত অভিযুক্ত কৰি ইংৰাজ পন্থী বিচপ পিয়েৰ কাউচন (Pierre Cauchon)-ৰ দ্বাৰা বিচাৰ কৰোৱা হয়৷ এই বিচাৰত জোন অফ আৰ্কক দোষী সাব্যস্ত কৰা হয় আৰু মাথোঁ উনৈশ বছৰ বয়সত ১৪৩১ চনৰ ৩০ মে'ৰ দিনা তেওঁক মৃত্যুদণ্ড দিয়া হয়৷\n১৪৫৬ চনত পোপ তৃতীয় কালিক্সটাছ (Pope Callixtus III) নেতৃত্বত গঠিত এটা বিচাৰকৰ দলে এই অভিযোগসমূহৰ পুনৰ পৰ্য্যবেক্ষণ কৰে আৰু জোন অফ আৰ্কক নিৰ্দোষী বুলি ঘোষণা কৰে৷ তেওঁলোকে জোন অফ আৰ্কক এগৰাকী শ্বহীদ ৰূপে স্বীকৃতি দিয়ে৷ ষোল্লশ শতিকাত জোন অফ আৰ্ক কেথলিক লীগৰ এক প্ৰতিমূৰ্ত্তিৰূপে চিহ্নিত হৈ পৰে আৰু ১৮০৩ চনত নেপোলিয়ন বোনাপাৰ্টে তেওঁক ফ্ৰান্সৰ ৰাষ্ট্ৰীয় প্ৰতিমুৰ্ত্তি (national symbol) বুলি স্বীকৃতি দিয়ে৷\nটোকা আৰু তথ্যউৎসসম্পাদনা কৰক\n↑ In archaic form, Jehanne Darc (Pernoud Clin 1998, pp. 220–221), but also Tarc, Daly or Day (Contamine Bouzy Hélary 2012 pp. 511; 517-519).\n↑ An exact date of birth (6 January, without mention of the year), is uniquely indicated by Perceval de Boulainvilliers, councillor of king Charles VII, inaletter to the duke of Milan. Régine Pernoud's Joan of Arc By Herself and Her Witnesses, p. 98: "Boulainvilliers tells of her birth in Domrémy, and it is he who gives us an exact date, which may be the true one, saying that she was born on the night of Epiphany,6January". However, Marius Sepet has alleged that Boulainvilliers' letter is mythographic and therefore, in his opinion, unreliable (Marius Sepet, "Observations critiques sur l'histoire de Jeanne d'Arc. La lettre de Perceval de Boulainvilliers", in Bibliothèque de l'école des chartes, n°77, 1916, pp. 439–47. Gerd Krumeich shares the same analysis (Gerd Krumeich, "La date de la naissance de Jeanne d'Arc", in De Domremy ... à Tokyo: Jeanne d'Arc et la Lorraine, 2013, pp. 21–31). Colette Beaune emphasizes the mythical character of the Epiphany feast, the peasants' joy and the long rooster crow mentioned by Boulainvilliers (Colette Beaune, Jeanne d'Arc, Paris: Perrin, 2004, ISBN 2-262-01705-0, pp. 26-30). Asamedieval peasant, Joan of Arc knew only approximately her age. Olivier Bouzy points out that accuracy birthdates are commonly ignored in the Middle Ages, even within the nobility, except for the princes and kings. Therefore, Boulainvilliers' precise date is quite extraordinary for that time. At least, the year 1412 rates in the chronological range, between 1411 and 1413, referenced by the chronicles, Joan herself and her squire Jean d'Aulon (Olivier Bouzy, Jeanne d'Arc en son siècle, Paris: Fayard, 2013, ISBN 978-2-213-67205-2, pp. 91-93).\n↑ "Le procès de Jeanne d'Arc". http://www.justice.gouv.fr/histoire-et-patrimoine-10050/proces-historiques-10411/le-proces-de-jeanne-darc-24376.html.\n↑ 6.0 6.1 Andrew Ward (2005) Joan of Arc সম্পৰ্কে ইণ্টাৰনেট মুভি ডাটাবেছত থকা তথ্য\n↑ Dirk Arend Berents, D.E.H. de Boer, Marina Warner (1994). Joan of Arc: Reality and Myth. Uitgeverij Verloren. পৃষ্ঠা. 8. ISBN 978-90-6550-412-8.\n"https://as.wikipedia.org/w/index.php?title=জোন_অফ_আৰ্ক&oldid=210576"ৰ পৰা অনা হৈছে\nশেষ সম্পাদনা কৰা হৈছে 25 November 2019 তাৰিখে 01:42 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=54478।\nএই পৃষ্ঠাখন ২৫ নৱেম্বৰ, ২০১৯ তাৰিখে ০৭:১২ বজাত অন্তিম সংশোধন কৰা হৈছিল।


ইলহা দা কুইমাদা গ্ৰাণ্ডে - অসমীয়া ৱিকিপিডিয়া\nইলহা দা কুইমাদা গ্ৰাণ্ডে দ্বীপৰ আকাশমাৰ্গৰ পৰা লোৱা এক আলোকচিত্ৰ\nইলহা দা কুইমাদা গ্ৰাণ্ডে বা সৰ্পদ্বীপ (পৰ্তুগীজ: Ilha da Queimada Grande) ব্ৰাজিলৰ ছাও পাওলো চহৰৰ পৰা ৯৩ মাইল দক্ষিণে অৱস্থিত এটা সাগৰীয় দ্বীপ, যিটো দ্বীপক পৃথিৱীৰ ভয়ংকৰ আৰু মাৰাত্মক দ্বীপ বুলি কোৱা হয়। কিয়নো এই দ্বীপত কেৱল বিষাক্ত সাপহে পোৱা যায়। ইলহা দা কুইমাদা গ্ৰাণ্ডে ব্ৰাজিলৰ চাওপাওলো চহৰৰ পৰা ৩৩ কিলোমিটাৰ দূৰত অৱস্থিত। প্ৰায় এঘাৰ হাজাৰ বছৰ আগতে সাগৰ পৃষ্ঠৰ উত্থানে ব্ৰাজিলৰ মূল ভূ-ভাগৰ পৰা আতঁৰাই ইয়াক এক দ্বীপলৈ পৰিণত কৰে। ইলহা দা কুইমাদা গ্ৰাণ্ডেত পোৱা বিভিন্ন প্ৰজাতিৰ সাপৰ ভিতৰত পিট ভাইপাৰ (গল্ডেন লাঞ্চহেড) অন্যতম। এই সাপবিধ পৃথিৱীৰ বিষাক্ত সাপবোৰৰ ভিতৰত অন্যতম আৰু এই দ্বীপেই হৈছে এই সাপবিধৰ প্ৰধান আৱাসস্থলী। পৃথিৱীৰ অন্যান্য বিষাক্ত সাপবোৰো হাজাৰ হাজাৰ সংখ্যাত ইয়াত আছে।\n১৯২০ চনত ইলহা দা কুইমাদা গ্ৰাণ্ডেত লাইটহাউচৰ ৰখীয়াজন আৰু তেওঁ পৰিয়ালৰ সকলো সদস্যক সাপে দংশন কৰাৰ পিছত ব্ৰাজিল চৰকাৰে এই ঠাইলৈ মানুহ যাবলৈ অনুমতি নিদিয়া হ'ল। হাজাৰ হাজাৰ পিট ভাইপাৰ থকা এই দ্বীপত স্থলচৰ প্ৰাণী একেবাৰে নাই বুলিব পাৰি। পৰিভ্ৰমী চৰাই আৰু সাগৰীয় পক্ষীসমূহ ইয়াত অৱতৰণ হ'লেই সাপবোৰৰ খাদ্য হৈ পৰে।\nনৌবাহিনীৰ প্ৰশিক্ষণপ্ৰাপ্ত ব্যক্তি কেতিয়াবা লাইটহাউচলৈ গৈ ওপৰৰ পৰা নিৰীক্ষণ কৰে যাতে কোনো ব্যক্তিয়ে অভিযান বা এডভেঞ্চাৰৰ বাবে এই দ্বীপত উপস্থিত হ'ব নোৱাৰে। সাধাৰণ মানুহৰ ইলহা দা কুইমাদা গ্ৰাণ্ডেলৈ যোৱাৰ অনুমতি নাই যদিও জীৱবিজ্ঞানী আৰু গৱেষকসকলে বহুত কষ্ট কৰি ব্ৰাজিল চৰকাৰৰ পৰা অনুমতি লাভ কৰি কেতিয়াবা যায়।\n↑ "Snake Island (Ilha da Queimada Grande)". Atlasobscura. https://www.atlasobscura.com/places/snake-island-ilha-de-queimada-grande। আহৰণ কৰা হৈছে: ২৫ এপ্ৰিল ২০২০.\n"https://as.wikipedia.org/w/index.php?title=ইলহা_দা_কুইমাদা_গ্ৰাণ্ডে&oldid=234211"ৰ পৰা অনা হৈছে